TAARIIKH: Kadib Saddexleydii Layaabka Lahayd Ee Lionel Messi, Halkan Kaga Bogo Xogta Cajiibka Ah Iyo Qaabkii Uu Ku Gaadhay Saddexleydiisii 50 Aad. – XAMAR POST\nTAARIIKH: Kadib Saddexleydii Layaabka Lahayd Ee Lionel Messi, Halkan Kaga Bogo Xogta Cajiibka Ah Iyo Qaabkii Uu Ku Gaadhay Saddexleydiisii 50 Aad.\nBy Zakariye iiman On Feb 23, 2019\nKabtanka kooxda Barcelona ee Lionel Messi ayaa bandhig layaableh ka sameeyay kulankii Sevilla ee ay kooxdiisu guusha 4-2 ahayd ku soo xasuuqday kooxda Sevilla oo ay dhibaato badan kala kulmeen qaybtii hore laakiin Messi ayaa muujiyay in uu yahay xidig inta uu garoonka ku jiro aanu Valverde walwal badan qabin.\nSevilla ayaa gool kaga hor martay Barcelona laakiin Lionel Messi ayaa gool cajiib ah kubbad duulaysa Barca ugu keenay goolka barbaraha laakiin Sevilla ayaa qaybtii hore ee ciyaarta hogaanka ku haysay 2-1 balse Lionel Messi ayaa qaybtii labaad dhalyay gool kale oo qurux badan kadib markii uu difaaca iyo goolhayaha Sevilla ku indho sarcaaday kubbad uu lugta midig si cajiib ah ugu darbeeyay.\nJamaahiirta Barcelona ayaa markiiba bilaabay in ay Pele xusuusiyaan in uu ku qaldanaa hadalkii uu ku sheegay in Messi uu yahay ciyaartoy hal xirfad oo kaliya leh oo ah in uu lugta bidix wax ku qaban karo balse goolka uu Messi lugta midig ku dhaliyay ayaaba ahaa gool aan hore looga baran.\nInkasta oo uu Lionel Messi ayaa xidiga laba jeer kooxdiisa Barcelona barbaraha u keenay waxa uu ugu danbayn noqday xidiga natiijada ciyaarta gabi ahaanba dhinaca kale u dhigay kadib markii uu kubbad jaqaf ah ka dul qaaday goolhayaha uu ceebeeyay ee kooxda Sevilla si uu u dhamaystiro saddexleyda uu kulankan ka dhaliyay.\nLaakiin Lionel Messi ayaa markale gool caawin u sameeyay Luis Suarez kaas oo goolka afraad ee kooxdiisa Barcelona ciyaarta ku soo xidhay, waxayna Barca hogaanka La Liga ku sii qabtay 10 dhibcood laakiin Messi ayaa taariikh cusub loo diwaan galiyay.\nLionel Messi ayaa dhaliyay saddexleydiisii 50 aad ee waayihiisa ciyaareed taas oo la micno ah in 50 kulan uu min saddex gool ama ka badan soo dhaliyay. Lionel Messi ayaa 32 saddexley ka soo dhaliyay horyaalka La liga, wuxuuna 3 jeer saddexley ka soo dhaliyay Copa Del Rey.\nLaakiin Lionel Messi ayaa 8 saddexley ka soo dhaliyay UEFA Champions league halka uu Spanish Super Cupka uu hal saddexley ka soo dhaliyay waxayna la micno tahay in 44 saddexley uu u soo dhaliyay kooxdiisa Barcelona.\nLionel Messi ayaa xulka qarankiisa Argentina u soo dhaliyay 6 saddexley wuxuuna saddexleydii kulankii Sevilla uu ku gaadhay in isku darka xulkiisa Argentina iyo kooxdiisa Barca uu u soo dhaliyay 50 saddexley.\nLionel Messi ayaa sii dheeraystay gool dhalinta horyaalka La Liga iyo tartanka kabta dahabka ah ee gool dhalinta Yurub isaga oo 25 gool ka soo dhaliyay 25 kulan oo La Liga ah wuxuuna sidoo kale soo sameeyay 11 gool caawin taas oo la micno ah in haddaba uu 36 gool ku soo lug yeeshay oo La liga ah.\nLaga soo bilaabo bishii December, Lionel Messi ayaa soo joogteeyay in celcelis ahaan uu kulankiiba ku soo lug yeeshay 2 gool isaga oo 11 kulan ku soo dhaliyay 16 gool isla markaana 6 gool caawin soo sameeyay.\nSidii Lionel Messi Ku Soo Gaadhay 50 ka Saddexley Ee Uu Soo Dhaliyay?\nSawirka hoose ayaad si buuxda ugaga bogan kartaa wax walba oo ku saabsan xogta 50 kii saddexley ee uu Lionel Messi soo dhaliyay waxaana sida aad arki karto uu saddexleyda ugu badan oo 4 ah uu ka soo dhaliyay kooxda Valencia.\nLionel Messi ayaa min 3 saddexley ka soo dhaliyay kooxaha Sevilla, Atletico Madrid, Deportivo, Espanyol iyo Osasuna halka shan kooxood oo ay Real Madrid ku jirto uu min 2 saddexley ka soo dhaliyay. Lionel Messi ayaa hal saddexley u jira rekoodhka Cristaino Ronaldo uu ku haysto 51ka saddexley.\nLionel Messi ayaa 50 ka saddexley ee uu soo dhaliyay waxa uu ku soo dhaliyay 157 kulan wuxuuna saddexleyda ugu badan soo dhaliyay sanadkii uu buuga dhacdooyinka layaabka leh ee aduunka galay ee 2012 kii markaas oo uu 9 jeer saddexley dhaliyay waana sababtii uu 91 gool u soo dhaliyay hal sano.\nHalkan hoose kaga bogo sawirka soo koobaya xogta Lionel Messi ee 50 ka saddexley ee uu soo dhaliyay.\nBarcelona ayaa guuldaro xun kala soo laaban lahayd Sevilla haddii aanu Lionel Messi qaadan lahayn mid ka mid ah kulamadiisii ugu fiicnaa ee xili ciyaareedkan wuxuuna awooday in uu dhinaca kale u dhigay labadii gool ee ay Sevilla min hal mar hogaanka ku haysay halka uu Suarez u sameeyay goolka uu kalsoonidiisiii ku soo ceshaday.


Jowhar.com : Somali Leader News - News: Cabdi Qeybdiid "Tiro boqolaal ah oo Al-Shabaab firxad ah ayaa deegaanada Mudug soo gashay"\nApril 24 2014 22:47:25\nCabdi Qeybdiid "Tiro boqolaal ah oo Al-Shabaab firxad ah ayaa deegaanada Mudug soo gashay"\nMadaxweynaha Maamulka Galmudug Cabdi Xasan Cawaale (Qeybdiid) ayaa ka codsaday dowladda Soomaaliya iyo Beesha Caalamka in maamulkiisa laga gacan siiyo la dagaalanka Al-Shabaab oo ku soo qul qulaya deegaanada uu ka arimiyo maamulkiisa.\nCabdi Qeybdiid oo wareysi siiyay laanta afka Soomaaliga ee VOA ayaa sheegay in tiro badan oo dagaalyahanada Shabaab ka tirsan oo ka soo firxaday deegaanada aagaga dagaal kaga furan yihiin ay soo galayaan deegaanada Mudug.\n"Tiro aad u badan ayaa soo galay Mudug, anaga maadaama aan Gobolada Dhexe ka mid nahay, wax badan oo ka soo cararay meelaha laga saaray ayaa soo galay Gobolka Mudug, inay dagaalo ka bilaabaan ayaa suurta gal ah, qaar badan xabsiyada ayaa ku heynaa oo aan qabanay"ayuu yiri Cabdi Qeybdiid.\nMadaxweynaha Galmudug Cabdi Qeybdiid ayaa ku qiyaasay tirada dagaalyahanada Shabaab boqolaal oo uu xusay in qaarkood ay u gudbeen buuraha Galgala ee dhinaca Puntland sida uu hadalka u dhigay.\n"Waa boqolaal weeye, laakiin waxay u socdaan si qeyb qeyb ah, muuqaal ciidan kuma soo gelin, dhulka laga xoreeyay ayay mudooyinkan dhan ay ka soo qul qulayeen, waxaa ugu baaqeynaa Beesha Caalamka iyo dowladda in gacan nagala siiyo la dagaalanka Shabaab"ayuu yiri Cabdi Qeybdiid.\nWaxaa uu sheegay in maamulkiisa aan awood u laheyn arrimaha socda, gaar ahaan qul qulka dagaalyahanada Shabaab, sidaas darteed ay lagama maarmaan tahay in maamulkiisa laga taageero dhinacyo kala duwan sida uu yiri.\nCiidamada dowladda iyo kuwa AMISOM ayaa guluf dagaal ku qaaday deegaanada Shabaab ka maamulaan Gobolada Koofurta iyo Bartamaha, iyadoo laga saaray deegaano dhowr ah, waxaa ugu dambeysay shalay oo gacanta Shabaab ka baxday degmada Ceelbuur.\nTaliska AMISOM ayaa sheegay in tiro badan oo dagaalyahano ay ku jiraan saraakiil ay aadeen dhinaca Buuraha Galgala oo saldhig weyn ay ku leeyihiin Al-Shabaab.\nmahad on March 27 2014\nJowhar.com751,646 unique visits


Saturday April 14, 2018 - 10:52:01 in Wararka by Super Admin\nRoobab Mahiigaan ah oo ay ku diirsadeen dadka iyo duunyada ayaa saacadihii lasoo dhaafay ka da'ay deegaanno iyo degmooyin katirsan gobollada Jubbooyinka,galguduud iyo sh/dhexe ee Koonfurta iyo dhammaan bartamaha Soomaaliya.\nWararka ka imaanaya Jubba dhexe ayaa sheegaya in roobab saacado badan qaatay ay shalay gelinkii dambe ka da’een inta badan degmooyinka Jubbada dhexe sida baadiyaha degmooyinka Bu’aale,Jilib Saakoow iyo salagle.\nInta Badan degmooyinka iyo deegaannada Gobollada Bay iyo Bakool ayay xareedda Roob ku hoortay, waraha waxaa dhax ceegaaga biyaha xareedda, degmooyinka Tayeegloow iyo Xudur oo Bakool katirsan ayaa kamid ah meelaha Roobabka Guga ka xasileen, sidoo kale degmooyinka Baydhabo,Buurhakaba iyo Ufuroow ayaa laga roobsaday.\nSidoo kale roobabku waxay ka da’een degmooyinka Mahadaay, Ceelbaraf iyo tuulooyin dhowr ah oo dhammaantood katirsan gobolka shabeelaha dhexe, sida dadka deegaanka sheegeeyeen roobabka oo biya dhigay waddooyinka ayaa ahaa bilaawga xilliga Guga oo curtay, dadka iyo duunyada ayaa ku qaboowsaday roobabka Guga oo si rasmi ah ucurtay.\nDhinaca kale Roobab saacado badan da'ayay ayaa lagasoo sheegayaa degmooyin katirsan gobolka Hiiraan, degmooyinka Buq'aqable,Ceel Cali,Mukayle iyo dhammaan deegaannada dhaca Galbeedka gobolka Hiiraan ayay xalay ka da'een roobab Mahiigaan, dhanka Bari ee Hiiraan sidoo kale Roobab Mahiigaan ah ayaa lagasoo calaamadeeyay.\nMagaalooyin iyo deegaanno katirsan gobollada Sh/Hoose iyo Galguduud ayaa kamid ah meelaha roobabka Guga ay ka curteen, magaalooyinka Ceelbuur,Afgooye, Galhareeri iyo deegaanno kale ayaa roobabka lagasoo calaamadeeyay, dhanka magaalada Muqdisho iyana waxaa ka da'ay Roobab dadku ku qaboowsadeen.\nRaxmadda Eebe ee ka hoortay gobollada dalka ayaa ka dhigan faraxad weyn oo soomaalida usoo gashay marka loo eego harraadkii iyo diiftii ka dhalatay jiilaalkii raagay, inta ay xooluhu ubadbaadeen ayaa helaya naq wanaagsan halka beeralaydu ay fursad uhelayaan tacabka dalagyada maxalliga ah.\nRoobabka ka da’ay gobollo katirsan dalka Soomaaliya yaa kusoo aadaya xilli Kuleul saameeyay noolaha ay ka dhufteen gobollada dhaca Koonfurta iyo bartamaha dalka Soomaaliya waxaana bilihii lasoo dhaafay la dareemayay Kuleyl daran.


Shir lagu xoojinayo Isdhexgalka bulshada oo lagu qabtay Deegaanka Huurshe | Dayniile.com\nHome Warkii Shir lagu xoojinayo Isdhexgalka bulshada oo lagu qabtay Deegaanka Huurshe\nShirkaan oo ah dhameystirka Nabadda iyo Isdhexgalka bulshada Reer Xeraale iyo Huurshe oo socona doona Muddo 7 Maalina ah ayaa galabta ka furmay magaalada Huurshe ee Gobolka Galgaduud, kaasi oo ay soo qaban qaabisay Wasaaradda Arrimaha Gudaha, Federaalka iyo Dib u heshisiinta Galmudug, iyadoo inta uu socdo lagu lafa gurayo sidii looo dhameyn lahaa qilaafka ku kala dhex jira 2 badaan bulsho. waxaa furitaanka Shirkaan kasoo qeyb galay Wasiiro, Xildhibaanno ka tirsan Galmudug iyo wax garad\nGuddomiha deegaanka Huurshe Axmed Nuur Cabdi Xamiid Macalin oo ugu horeyn munaasibadda ka hadlay ayaa ku dheeraadey faa’iidada ay leedahay isdhexgalka iyo Wada nolaanshaha, isagoo u mahadceliyay cid kasta oo ka qeyb qaadatay fidinta gogoshaan.\nXildhibaan Mursal Cabdirahmaan, Xildhibaan Mahad Xayir ahna wasiir Dowlaha howlaha guud iyo Wasiir hore Saadaq Sheekh Yuusuf ayaa si wadajira u soo dhaweeyay gogoshaan Nabadeed.\nSidoo kale wax garadka kulanka kasoo qeyb galay ayaa dhankooda ka mahadceliyay, ayna wada jir uga wada qeyb qaadan doonaan xoojinta Nabadda\nUgu danbeyn Xoghayaha joogtada ah ee Wasaaradda arimaha gudaha, federaalka iyo dib u heshisinta Galmudug Saleebaan Cabdulahi Xasan oo kulanka soo xiray ayaa labada bulsho ugu baaqay in ay nabadda iyo dowladnimada soo dhaweyaan.\nPrevious articleRooble oo caawa shir guddoomiyay kulan ay habka fogaan aragga ku yeesheen Golaha Wadatashiga Qaranka.\nNext articleKumuu ahaa ninka baxsadka ah ay sida weyn ugu raad joogtay dowladda Shiinaha?\nWaxaa Magaalada Muqdisho ka socda Shirka golaha wadatashiga qaran oo ay ka qeyb galayaan Madaxda dowladda dhexe iyo kuwa maamul goboleedyadda, waxaana lagu waddaa...


342 Tahriibiye oo lagu qabtay xuduudka u dhaxeeya Denmark iyo Germany | Radio Hormuud\n342 Tahriibiye oo lagu qabtay xuduudka u dhaxeeya Denmark iyo Germany\nRH: Kolding. Tan iyo 2015 kii markii dawlada Denmar dhigtey barta kaantarool xuduudka ay lawadaagto dalka ay dariska yihiin Jarmalka, si loo xakamooyo qulqulka muhaajiriinta .\nWaxaa la ganaaxey 342 qof oo lasheegay in ay jabiyeen xeerka soo galootiga iyada oo lagu eedeeyay tahriibiyaal.\n¼ Afar meelood meel ahaan dadkaas xabsiga ayaa loo taxaabey, halka inta kallena la siiyey ganaax lacageed sida uu ku waramey wasiirka cadaalada ee Denmark Søren Pape Poulsen (K) xilli uu su'aalo uga jawaabeyey gudiga cadaalada ee gollaha baarlamaanka ee Denmark.\nTahriibiye waxa lagu eedaynkaraa qofkasta oo wada ama soo caawiyey dad si sharcidaro ah xuduudka dalka ku soo gallaya, waxaanu muteysankaraa qofka lagu qabtaa ganaax culus oo lacageed ama xabsi u dhaxeeya 2- 8 sannadood .\nHeerka ciqaabta Waxaa lagu kala saaraa hadii tahriibiyuhu khatar galliyey nafaha dadka uu soo gallinayo ama Qaabka iyo nooca abaabul ee uu uadeegsadey soo gallinta dadkaas (systematisk eller organiseret)\nXogta warka : wakaalada wararka ee Denmark /ritzau/\nTarjumida iyo tabinta . Maxamed-amiin Siyaad Cabdi


Sheekh Mukhtaar Roobow oo Isudhiibey Maamulka Koonfur Galbeed iyo DFS – Radio Daljir\nAgoosto 13, 2017 9:37 b 0\nAfhayeenka Maamulka Koofur Galbeed Nuuradiin Abuukar, ayaa warbaahinta u xaqiijiyay in Sheekh Mukhtaar Roobow uu isku dhiibay Ciidamada gaarka ah ee Dowladda Soomaaliya.\nWaxaa uu xusay in ciidamada dowladda ay ka wadeen Abal, haddana ku sii socdaan Xudur.\nAfhayeenku waxaa uu sheegay in Wadahadal ay la galeen Sh. Mukhtaar uu ku oggolaaday in uu tago magaalada Xuddur, halkaas oo uu ku sii sugnaanayo.\nInta badan Ciidamadiisa ayaa looga soo tagay Abal sida uu sheegay Afhayeenka Koonfur Galbeed, Nuuraddiin,waxaana uu sababta ku sheegay in ay halkaas u joogaan sidii ay ula dagaallami lahaayeen Al-shabaab.\nDhinaca kale, kooxda Alshabab ayaa sheegtay inuu Abuu Mukhtaar Roobow isku dhiibay gacanta ciidanka Itoobiya ee ku sugan gobolka Bakool kadib markii laga awood roobaaday dagaalkii Abal.


Dooda Jimcaha - BBC Somali - Aqoon Guud\nU gudub qaybta sahminta goobta\nShuruudda wax raadinta:\nBoggan waa la kaydiyay, waxba laguma qoro. Faahfaahin ku saabsan kaydinta boggan (English).\nMarkii u dambaysay ee la cusboonaysiiyay: 23 Maarso, 2013, 15:32 GMT 18:32 SGA\nTodobaadkan waxaa lagu falanqeynayaa barnaamishka arimaha ammaanka Soomaaliya iyo caqabadaha ku hor gudban.\nWaxaad u baahan tahay Flash player sax ah si aad u daarto Maqal ama Muuqaal.\nSoo daji qaabkii ugu dambeeyay ee Flash Player\nQalab kale ku ciyaar\nTodobaadkan waxaa lagu falanqeynayaa barnaamishka arrimaha ammaanka Soomaaliya iyo caqabadaha ku hor gudban. Sidee amniga wax looga qaban karaa iyo saameynta uu ku yeelan karo amniga gobollada hadii ay ka baxaan ciidamada Itoobiya sidii dhacday todobaadkii hore oo ay ka baxeen magaalada Xudur.\nSoomaaliya waxa ay hadda leedahay dowlad aan KMG aheyn oo shaqeyneysa caalamkuna ictiraafsan yahay, waddanka waxaa ka howlgala oo dowladda ka saacida amniga ciidamo shisheeye, dowladda hadda jirta waxa ay sheegtay lix tiir oo aasaas u ah hanaanka dowladnimo in ay ku shaqeynayaan. Waxaa ugu horeeya lixda tiir amniga hadana sidaas oo ay tahay waxaa weli sii socda qaraxyadii.\nWaxa ka qeyb galay doodda, wasiir ku xigeenka wasaaradda gaashaandhiga Cabdiraxmaan Dheere, wasiir ku xigeenka warfaafinta ee dowladda federaalka Soomaaliya Cabdishakuur Cali Mire,\nXildhibaan Cabdirashiid Xidig oo ah mudane ka tirsan Baarlamaanka Soomaaliya. Xildhibaan Daahir Amiin Jeesoow oo isaguna ah xildhibaan ka tirsan guddiga amniga ee baarlamaanka.\nGeneral Maxamed Nuur Galaal, oo ah khabiir meleteri kana mid ahaa hogaamiyayaashii ciidamada Soomaaliya. Siyaasiga Cali Cabdi Giir oo ahaan jiray wasiir hore, xildhibaanna ka ahaa baarlamaankii kan ka horeeyay.\nDunida iyo MaantaCTA60:00\nCaawa iyo CaalamkaCTA30:00\nGanacsiga Soomaalida ee xudduuda Kenya iyo Uganda 04:16\nSomaliland oo mushaar siinaysa ciidankii naafoobay 03:07\nSheekh Umal oo ka hadlay buug ku saabsan riddada 04:00\nCabdi Qaybdiid oo ka cabanaya Puntland 03:50\nAlbayrak oo maamulaysa dekadda Muqdisho 02:40\nHarraad iyo hoy la'aan kaddib weerarkii Westgate 03:44\nSoomaalida Leicester oo horumar lagu ammaanay 04:44\nQurbe joogta dhaqankooda "ma garanayaan" 03:41\nfaahfaahinta Khilaafka badda Soomaaliya 04:45\nSoomaali ku biireysa Daacish 03:53\nWareysi r'iisul wasaare Cabduwelii 04:32\nWareysi R'iisul wasaare Cabduweli 05:30\nSharaxaad ku saabsan dhacdadii Westgate. 01:05\n60 Ilbiriqsi: Oscar Pistorius 01:05\n60 Ilbiriqsi: Oscar Pistorius 01:06\nVideo 15 ilbiriqsi: AMISOM oo 'kufsi ku kacday' 00:14\nWax ay tahay kooxda al-Shabaab 01:06\nMusuq oo dalalka Africa lacag badan uga lunto 00:14\nWaraysi Mudane Yuusuf Xasan 03:55\nSawirro: Aftida loo qaaday madaxbanaanida Scotland (none)\nSawirro: Rabshadaha Maraykanka (none)\nSawirro: Hindiya oo hawada sare laga sawiray (none)\nSawirro: Duqeyntii ugu darnayd ee Isra'iil u gaysatay Qaza (none)\nSawirro: Ciidda magaalada Garissa (none)\nSawirro: Diyaaradda Malaysia ee Ukraine ku burburtay (none)\nSawirro dhamaadka Koobka Adduunka (none)\nSawirro: Duqeymaha Isra'iil ee Qaza (none)\nSawirro burburinta mowlacyada Ciraaq (none)\nSawirro weerarka Kenya (none)\nNoo soo dir sawiradaada\nWebsite-yo Xiriir la leh\nIsku xirayaasha BBC\nBBC © 2014 BBC mas'uul kama aha waxa ku qoran boggaga aan BBC ahayn.\nBoggan waxaa sida ugu wanaagsan loogu daalacan karaa qaab waqtiga la socda iyadoo la adeegsanayo waraaqaha qaabaysan ee (CSS). Adigoo awoodi doona in aadqaabka aad hadda isticmaalayso ku aragto bogga waxa ku qoran, hadana si buuxda ma kuugu muuqan doono. fadlan ka fakar in aad badasho barnaamijkaaga wax baaridda (browser) ama in aad kordhiso awoodda waraaqaha qaabaynta ee (CSS) hadii aad sidaa yeeli karto.


Madaxweynaha Dowladda Puntland oo Boosaaso ku qaabilay taliyaha Taliska Mareykanka ee Afrika - Puntland Mirror Believable Media Website\nHomeSomaliaPuntlandMadaxweynaha Dowladda Puntland oo Boosaaso ku qaabilay taliyaha Taliska Mareykanka ee Afrika\nFebruary 13, 2020 Puntland Mirror Puntland, Somalia 0\nBoosaaso-(Puntland Mirror) Madaxweynaha Dowladda Puntland Siciid Cabdullaahi Deni ayaa maanta oo Khamiis ah xafiiskiisa Boosaaso ku qaabilay taliyaha Taliska Mareykanka ee Afrika Janaraal Stephen Townsend.\nMadaxweynaha iyo taliyaha ayaa ka wadahadlay amaanka, la dagaalanka argagixisada iyo wada shaqeynta ka dhaxaysa dowladda Puntland iyo taliska Mareykanka ee Afrika (AFRICOM), war-saxaafadeed ka soo baxay madaxtooyada Puntland ayaa sidaas lagu sheegay.\nMareykanka ayaa Puntland muddo badan ka caawinayay dhanka ammaanka, waxaana uu taageeraa ciidanka PSF oo kamid ah kuwa ugu tababarka fiican. Sidoo kale AFRICOM ayaa Puntland ka gacansiiyay howlgalada dhanka cirka ee la dagaalanka argagixisada. Bishii April 2019, duqeyn ay iska gaashadeen Puntland iyo AFRICOM ayaa lagu dilay Cabdixakiin Dhuqub, oo ahaa taliye ku xigeenka maleeshiyada ISIS.\nJuly 29, 2019 Xubin muhiim ah oo katirsan maleeshiyada ISIS oo lagu dilay duqeyn uu Mareykanku ka fuliyay Puntland


Wararkii ugu dambeeyey dagaalyahanada Al-Shabaab oo la wareegay Matabaan - Caasimada Online\nHome Warar Wararkii ugu dambeeyey dagaalyahanada Al-Shabaab oo la wareegay Matabaan\nMatabaan (Caasimada Online) – Maleeshiyo ka tirsan kooxda Al-Shabaab ayaa waxay la wareegeen degmada Matabaan oo ka tirsan Gobolka Hiiraan balse hoos tagto maamu Goboleedka Galmudug.\nAl-Shabaab ayaa si nabad galyo ah kula wareegtay Matabaan markii ay isaga baxeyn ciidamadii Booliska ee ka tirsanaa Galmudug kuwaas oo magaalada isaga baxay markii ay heleen aqbaar sheegeysa in ciidamada Al-Shabaab gudaha usoo geli rabaan.\nWararkii ugu dambeeyay ee laga helayo degmada Matabaan ayaa waxaa ay sheegayaan gudaha degmada lagu arkaayo dagaalyahanada Shabaab oo koox koox u socda.\nAl-Shabaab ayaa gudaha u gashay xarunta Degmada iyo Saldhigga halkaas oo la sheegay inay burburin ka wadaan sidii ay dhawaan ku sameeyeen markii ay qabsadeen.\nDegmada Matabaan oo ka tirsan Gobolka Hiiraan ayaa waxaa dhowr jeer isku bedbedelay Ciidamada Galmudug iyo Ahlusunna, waxaana bilihii lasoo dhaafay ay wajahday xaalad amni daro.\nMadaxda Maamulka Galmudug iyo Saraakiisha Ciidamada qeybta 27-aad ayaan weli ka hadlin la wareegitaanka Ururka Al-Shabaab ee degmada Matabaan ee Gobolka Hiiraan.\nTan iyo markii ciidamada Ahlu Sunna ay isaga baxeyn Matabaan kadib markii ay isku dhaceyn maamulka Galmudug waxay Matabaan hooy u noqotay kooxda Al-Shabaab, waxaana degmada lagu reebay ciidamo yar oo ka tirsan Galmudug kuwaas oo isaga baxayo magaalada markii ay ogaadaan in kooxda Al-Shabaab ay weerar soo qaadi rabto.


Dacwad saaka la furey - Radio Sweden Somali - Raadiyaha Iswiidhen | Sveriges Radio\nDacwad saaka la furey\nLa daabacay tisdag 5 september 2017 kl 12.55\n"Waxay noqon doontaa maxkamad dheer"\nMaxkamadeyn ka dhan ah dilal ka dhacay Hallonbergen. sawir: Jessica Gow/TT\nMaxkamadda degmada magaalada Stockholm ayaa maanta oo talaado ah waxaa ka bilaabatay dacwad la xiriirta toogashooyin ka dhacey xaafadaha Solna iyo Hallonbergern oo lagu soo eedeeyey siddeed ruux oo dhallin-yaro ah.\nWaa dacwad ballaaran oo qalaf-san, run ahaantiina waa laba dacwadood oo laba baaris oo kala duwan uu ciidanka ammaanku horey ugu kala sameeyay.\nDhammaadkii bishii jannaayo 2017 ayay ahayd kolkii wiil 25-jir ah lagu toogtay goob gawaarida la dhigto oo xaafadda Hallonbergen ku taala. Hase yeeshee gaarigii lagu qaaday oo ku sii socda cusbitalka Karolinska ee xaafadda Solna mar labaad lagu weerarey oo halkii lagu toogtey.\nMuddadii uu ciidanka ammaanku baarista ku jiray ayay soo baxday inuu jiray nin 39 jir ah oo markhaati ka ahaa dilka ka dhacay garaashka, kuna dhaqnaa guryaha ku yaala garaashka dushiisa.\nMuddo bil dabadeed ah ayey dhowr nin weerar ku soo qaadeen gurigii uu deggenaa ninku isla-markaana mindi qudha kaga jareenxaaskiisii. Halka ninka 39-jirka ahaa goobtii ka baxsaday isaga oo daaqadda ka booday, hase yeeshee ey ka gaareen oo halkii ku mindiyeeyeen, isagoona ku geeriyooday cusbitalka.\n–Dhibbane A ayaa markii hore lagu toogtay xaafadda Sundbyberg. Wuu ka badbaaday toogashadii. Gaari ayaa u qaaday cusbitalka Karolinska ee xaafadda Solna. Dhabbada isaga oo ku sii jira ayaa gaarigii uu saarnaa dhibbane A waxaa joojiyay gaari kale. Gaarigii kale ayuu qof ka soo degay oo uu toogtay dhibbane A. Dhibbane A waxaa soo gaaray dhaawacyo madaxa u badnaa, sida uu sheegay xeer-ilaaliye Olof Calmvik.\nAmmaanka dartii ayaa maxkamadda loogu wareejiyey qolka wayn ee maxkamadda degmada Stockholm, sida uu qoray war-geeyska Expressen.\nSida dacwadda ku qoran waxey qaar siddeeda ruux ee dacwadda lagu soo oogey ka mid ahi ka dambeeyeen dilalka qaarkood.\nDacwadda ayaa bilaabatay maanta oo ah shanta bisha sebteembar, waxayna socon doontaa muddo 28 maalmood ah.


Faah Faahin Cusub oo laga helay qaabkii loo dilay Xildhibaan C/laahi + Sawir… |\nFaah Faahin Cusub oo laga helay qaabkii loo dilay Xildhibaan C/laahi + Sawir…\nWaxay faah faahin ka soo baxaysaa dil galabta Degmada Wadajir ee Gobolka Banaadir loogu gaystay Allaha u naxariistee Xildhibaan C/laahi Xuseen Maxamuud, oo ka tirsanaa Xildhibaanada Baarlamaanka Somaliya.\nKol hore waxaa soo baxaayay in Xildhibaanku uu ku geeriyooday qarax loogu xiray gaarigiisii gaarka ahaa, balse waxaa dib dambe ka soo baxday in dabley hubeysan ay gaarigiisii ku horgooyen gaari kale, rasaas xoogana ay oodda kaga qaadeen.\nGoobjooge, ayaa sheegay in raggii weerarka gaystay ay markii hore dhowr xabo bambada gacanta laga tuuro, ay ku tuureen gaarigii uu Xildhibaanku la socday, markaasi ka dibna ay gaariga ku horjareen gaari kale, rasaas xoogana ay huwiyen.\nXildhibaan Prof. Maxamed Cumar Dalxa oo ka mid ah Mudanayaasha Baarlamaanka Somaliya, ayaa sheegay in dabley hubeysan ay gaari ku horgoysay gaarigii uu Xildhibaanku la socday, ka dibna ay rasaas ku furtay.\nXildhibaan Dalxa waxa uu laamaha ammaanka uu ka dalbaday inay sharciga horkeenaan raggii dilka gaystay, wuxuuna saluugay in goob ay ku badan yihiin Ciidamada Dowladda dil laga gaysto, kuwii gaystayna ay baxsadaan.\nGudoomiyaha Degmada Wadajir, Axmed Cabdulle Afrax oo ka hadlay dhacdadaasi, ayaa sheegay in dilku uu u dhacay si kedis ahayd, isla-markaana ay kuwii weerarka gaystay u suurta gashay in ay baxsadaan.\nGudoomiyaha waxa uu xaqiijiyay in la helay raadad ka dhan ah kuwii dilka gaystay, isla-markaana ay ku daba jooggaan laamaha amniga Gobolka Banaadir. Wuxuuna rajo badan ka muujiyay in gacanta lagu soo dhigi doono dembiile-yaasha.\nMarxuumka, ayaa waxaa la weeraray xilli uu kulan kaga qaybgalay Xarunta Golaha Shacabka ee Magaalada Muqdisho, kuna sii jeeday hoygiisa oo ku yaala Degmada Wadajir.\nXildhibaanka la dilay, ayaa waxaa dhalay allaha u naxariistee Xuseen Maxamuud Muuse (Xuseen Baantuu), oo ka tirsanaa Baarlamaanka Somaliya, dhawaana ku geeriyooday Magaalada Muqdisho, markii uu dhiigga ku kacay.\nXildhibaan C/laahi, ayaa dhawaan loo dhaariyay xilka Xildhibaanimo, isagoona buuxiyay booskii uu aabihii ka geeriyooday muddo billo laga jooggo.\nMuqdisho waxaa sanadkan lagu dilay dhowr ka mid ah Xildhibaanada Baarlamaanka. Wuxuuna dilka Xildhibaankan noqonayaa midkii ugu dambeeyay oo Caasimadda ka dhaca.


Gabadhii u horreysay oo Soomaali ah oo ka mid Noqotay Ciidanka Booliiska Edmanton, Canada |\nGabadhii u horreysay oo Soomaali ah oo ka mid Noqotay Ciidanka Booliiska Edmanton, Canada\nGabadhii ugu horreysay oo Soomaali ah, ayaa ka mid noqotay booliiska magaalada Edmonton ee Gobolka Alberta ee dalka Canada, gabadhan oo haysata dhalashada dalkaas.\nAmaal Cabdi, ayaa ka ahayd 30-askari oo Booliis ah oo Xalafad Qalin-jabin ahayd loogu Qabtay Magaalada Edmanton, Waxayna Amaal Noqonaysaa Gabadhii ugu Horreysay oo Soomaali ah taariikhda oo ka mid noqotay booliiska magaaladaas.\nSidoo kale, Amaal oo ku dhalatay Soomaaliya ayaa waxaa la geeyay Canada, waxaana soo dhaweeyay in ay ka mid noqoto Ciidamada Booliiska Magaaladaan. Xaawo Dhoorre oo ah Amaal Hooyadeed ayaa sheegtay in ay aad ugu Faraxsan tahay inay Amaal ka mid Noqoto Booliiska Edmonton.\n“Runtii waan ku ugu faraxsanahay in gabadheyda Amaal Cabdi ay ka mid noqoto ciidanka Booliiska Edmonton. Muddo ayay Tabbabar kusoo jirtay wayna Qalin-jabisay, Sidoo kale muddo ayay si Mutadawanimo ah ku shaqeynaysay, iyagana ayaa ka dalbaday in booliiska ay ka mid noqoto Booliiska, wayna ka mid noqotay,” ayay Xaawo Dhoorre oo la hadlaysay Idaacadda VOA-da.\nDhanka kale, Taliyaha booliiska Edmonton oo isagana la Hadlay VOA-da, ayaa sheegay inuu aad ugu faraxsan yahay dhankiisa inay booliska ka mid noqoto Amaal oo Soomaali ah.\n“Innagu waxaan doonaynaa in jaaliyadaha magaalada ku nool ay booliiska magaalada ka mid noqdaan, si ay gacan uga geystaan ammaanka, ee ma jirto jaaliyad aan si gaar ah u raadinayno inay booliiska ku biiraan,” ayuu yiri taliyaha oo ka jawaabayay su’aal ahayd inay si gaar ah u raadinayeen Soomaalida inay ka mid noqdaan booliiska magaalada.\nUgu dambeyntii, Magaalada Edmonton ee waddanka Canada ayaa waxay ahayd Magaalo dhallinyarada Soomaalida aadka loogu dilo, iyadoo horay ay dhawr jeer ugu celcelin jireen in Soomaalidu ay ka mid noqdaan booliiska si ay ammaanka uga shaqeeyaan.


Ugu yaraan 135 qof oo ku dhimatay daadadka India | Star FM\nHome Caalamka Ugu yaraan 135 qof oo ku dhimatay daadadka India\nUgu yaraan 135 qof oo ku dhimatay daadadka India\nIlaa iyo hadda waxaa la xaqiijiyay in in ka badan 135 qof ay ku dhinteen wadanka India .\nTani ayaa timid ka dib markii daadad iyo dhul go’o ay ka dhasheen roobab culus oo halkaasi ka da’ay.\nWararka ayaa intaa ku daraya in kooxaha samata bixinta ay weli raadinayaan dad la la’yahay.\nTani iyo Khamiistii ayay roobab ka da’ayeen xeebta galbeed ee India iyadoo waaxda saadaasha hawada ee wadankaasi ay ka digtay in roobabku ay sii socon doonaan maalmaha nagu soo aaddan.\nGobolka Maharashtra keliya waxaa ku dhintay 114 ruux oo ay ka mid yihiin in ka badan 40 uu dhulku la go’ay.\nPrevious articleXildhibaankii hore ee bartamaha Imenti oo geeriyooday\nNext articleKoonfur Galbeed oo magacowday guddiga doorashada ee aqalka sare


SYRIA: Maraykanka oo duqeyn ku dilay 100 kamid ah Askarta Assad • Horseed Media\nYou are here: Home / Somali News / SYRIA: Maraykanka oo duqeyn ku dilay 100 kamid ah Askarta Assad\nSYRIA: Maraykanka oo duqeyn ku dilay 100 kamid ah Askarta Assad\nFebruary 9, 2018 - By: Abdirizak Shiino\nDowlada Siiriya ee Bashar Al Assad ayaa cambaareysay duqeyn habeenkii khamiista ay diyaaradaha Maraykanka la beegsadeen goobaha ay fadhiyaan ciidamadooda ee gobalka Deir Az Zor.\nGobalka Deir Az Zor oo dhawaan laga saaray kooxda Daacish ayaa hada u kala qeybsan labo qeybood, qeyb ay gacanta ku hayaan ciidamada mucaaridka ee gacanta ka helaya Maraykanka iyo ciidamada Bashar Al Assad oo ay wehliyaan kuwa Ruushka.\nDowlada Maraykanka oo xaqiijisay inay duqeynta geysatay ayaa ku dooday in weerar lagu soo qaaday ciidamada ay taageeraan isla markaana ay jawaab ka bixiyeen weerarkaasi. Maraykanka ayaa madaafiic iyo diyaarado ku duqeeyey saldhigyada ciidamada Dowlada Siiriya.\nXukuumada Bashar Al Assad ayaa weerarkan ku tilmaamtay xasuuq isla markaana ugu baaqday Qaramada Midoobay inay baaritaan ku sameyso falkan uu Maraykanka ku kacay.\nDhinaca kale Ruushka oo gacan siinaya ciidamada Dowlada Siiriya ayaa ku sheegay warsaxaafadeed in ay u muuqato in Maraykanka dhaq dhaqaaqa uu ka wado Siiriya aysan ahayn mid lagula dagaalamayo Daacish balse uu Maraykanka doonayo inuu qabsado dhulka batroolka ku jiro ee wadankaasi, gobalka Deir Az Zor ayaa ah gobal qani ku ah shidaalka.\nMaxamed Bin Salmaan oo olole ugu jira helida hubka Nukliyeerka!\nBernie Sanders oo markale isu sharaxay Madaxweynaha Maraykanka


Bogga ugu horeeya ee goobta intarnat-ka / Anigu waxaan helay sharciga deganaanshaha / Da’ yar iyo Iswiidhan / Dareemida wanaag / Goobaha internetka ee leh macluumaad, talo iyo taageero\nDib u cusboonaysiinti ugu dambeysay: 21 2 2019\nTerrafem waxay leedahay sanado badan oo ah waayo-aragnimada in la taageero haweenka iyo gabdhaha lagu dhibaateeyay dagaal. Iyagu waxay ku hadlaan luqado badan oo kala duwan.\nUnizon wuxuu ururinayaa in ka badan 130 xarrumo dumar, xarrumo gabdho iyo xarrumo kaalmeeyn ah kuwaaso ka shaqeynaya bulsho simman oo ka maran gacan ka hadal.\nKhadka nabadgelinta dumarka waa telefoon lambar oo qaranka, wuxu quseeyaa adiga hanjabaad iyo jirdil la kulmay.\nKhadka kaalmada ee Rädda barnen\nKhadka kaalmada ee Rädda barnen waa khad kaalmo oo luqado badan looguna tala galay ilmaha iyo dhalinyarada. Adiga wacaya waxaad ahaan kartaa mid aan la garaneyn. Dadka qaan gaarka ah ee ka jawaabaya waxey waayo arag ku yihiin iney dhageystaan waadna hadli kartaa, isla markaasna waxaad heleysaa talo iyo kaalmo oo luqadaada hooyo ah.\nCarruurta iyo iyo dhalinyarada ee ilaa 18 sano ah waxey si qarsoodi iyo kharash la'aan ah u tagi karaan BRIS marka ay u baahan yihiin kaalmo dadka weyn ah.\nUrurka dalladda guud ee ka warbixinta galmada (RFSU)\nUrurka dalladda guud ee ka warbixinta galmada - RFSU (Riksförbundet för sexuell upplysning) - SE\nUrurka dalladda guud ee sinnaanta xuquuqda galmada (RFSL)\nUrurka dalladda guud ee sinnaanta xuquuqda galmada - RFSL (Riksförbundet för sexuellt likaberättigande) - SE\nEegida adeega arrimaha bulshada\nDhinaca kollpasoc.se waxaad ka helaysaa caawimaada in la helo taageero, macluumaad ku saabsan waxa adeega arrimaha bulshadu sameeyaan isla markaana laga helayaa caawimaada in la fahmo erayada adag ee aad la kulmi karto marka lala joogo adeega arrimaha bulshada.


Salaamanews » Fowziyo “U jeedkeennu waa inaan soo kabanno”\nHome » Warar Fowziyo “U jeedkeennu waa inaan soo kabanno” Print - Daabace: SalaamaNews - Feb 20th, 2013 // Ka Jawaab\tQoraallo La Xiriira\nMuqdisho: Wax soo saarka beeraha oo laga doodayAMISOM oo sheegtay duqayntii loo geystay KismaayoMunaasibadda 40-sano guurada farta Soomaaliga ayaa lagu go’aamiyay in la sameeyo qaamuus lagu ilaaliyo luqadda, sidoo kale Daawo muuqaalka munaasibada oo ay madaxda Soomaalidu ka qeybgaleen.Dowladda Soomaaliya oo dib u furtay Garoonka Number-50 ee gobolka Shabeellaha hooseAMISOM oo Al-shabaab ka saareyso labada Shabeelle\n(Salaamanews)-Ra’iisul Wasaare kuxigeenka ahna Wasiirada Arrimaha dibada Soomaaliya Fowziyo Yuusuf Xaaji Aadan oo maanta dib ugu soo laabatay magaalada Muqdisho ayaa faah faahin ka bixisay kulamadii Golaha Ammaanka uu ka yeeshay Arrimaha Soomaaliya.\n“Golaha Ammaanka kulamo la sameynay, si gaar gaar ah baan ula kulanay xubnaha Golaha ammaanka ilaa Ban Ki-moon, sidii cunaqabateynta hubka loo qaadi lahaa, waxaan rajeyneynaa inaan ku guuleysano arrimhaas”ayay tiri Fowziyo Yuusuf.\nSidoo kale Wasiirada Arrimaha dibada Soomaaliya ayaa sheegtay in Golaha Ammaanka ay wada hadaladooda sii socon doonaan ilaa 7-da Maarso, oo ay go’aan ka gaari doonaan arrimaha cunaqabateynta hubka ee saaran soomaaliya iyo sidii howl galka AMISOM loo kordhin lahaa.\nMar la weydiiyay go’aanka ay uga soo horjeesatay in Ciidamada Kenya loo sharciyeeyo dhanka badda si ay uga howl galaan, ayay sheegtay in in go’aankaas aanay waxba u dhimeyn xiriirka Kenya ay la leeyihiin, isla markaana ay abaal uga hayaan sida ay ciidamadooda ay dhiigooda ugu hureen.\nWaxaa ay sheegtay in Golaha ammaanka ay hor dhigeen in Ciidamada Badda Soomaaliya la dhiso, si loola dagaalamo burcad badeedka, falalka amaan darida looga hortago.\n“Kenya waa dowlad aan saaxibo aan nahay oo jaar ah, Ciidamadeeda waxay nala qeybsadeen dhiig badan oo daatay abaal baan u heynaa, guul weyn ayay gaareen, laakiin arrinta aan ka hadlay waa Ciidamada Soomaaliyed ee Badda in la dhiso, sida loo yiri ma ahan ee hadalada loo buun buuniyay”ayay tiri Wasiirada Arrimaha dibada Soomaaliya oo xustay in Kenya ay xaq u leedahay in Ciidamadeeda ay dhisato.\nFowziyo Yuusuf ayaa Golaha Ammaanka ka sheegtay in dowladda Soomaaliya aanay aqbaleyn in AMISOM loo sharciyeeyo howl galka dhinaca badda, taa bedelkeed la dhiso Ciidamada badda Soomaaliyed\nTags: warar « Qoraalkii HoreMuqdisho: Maxkamdeynta wariyaha oo dib loo dhigay\tQoraalka Xiga »Uganda Opens Embassy in Mogadishu\tHalkan Hoose ku Jawaab


Ogaden News Agency (ONA) – Wafdi ay Itobiya u dirtay Edmonton oo guuldarro kala soo noqday\nWafdi ay Itobiya u dirtay Edmonton oo guuldarro kala soo noqday\nWaxaa magaalada Edmonton ee dalka Canada yimid wafti ka socday dawlada Itobiya wafdigaa oo doonayey inuu kulan ku qabto loogu uruurinayo dhaqaale Biyo-xidheen ku sheega ay ka dhisayso Itobiya wabiga Niil. Waxay ku balameen in uu ka dhaco hoolka weyn ee Belmead Community Center maalinta Sabtida ee ay taariikhdu ahayd 20jully, halkaaso ay shirka isugu yimaadeen dad gaadhaya 20 qofood.\nHadaba kulankaa ayaa waxaa ka war helay jaaliyada S.Ogaadeeniya ee magaalada Edmonton oo uu horkacayo isuduwaha jaaliayadaha Canada halgame Yuusuf Ismaaciil iyo gudoomiyaha jaaliyada magaalada Edmonton halgame Ismaaciil C/laahi iyo jaaliyada Oromada, waxayna ka hor-dhigeen banaanabxa aad u balaadhan oo gilgilay madashii shirka.\nWaxaa la dalbay booliis gaarka ah ee ka hortaga rabshadaha, taasoo dhalisay ugu dambay in la joojiyo shirkii markii loo cabsaday shacabka gadoodsan ay wax yeelo u gaystaan saraakiishii ka socday dawlad ku-sheegta Itobiya.\nWaxaa markiiba soo baxay sarkaal sare oo ka socday ciidamada booliiska ee magaalada Edmonton oo la hadlay dadweynihii meesha ku mudaharaadyey una sheegay in aan wax shir ah dhacaynin lana joojiyey taasoo dhalisay in ay dawlada hoose si degdeg ah bas ugu keento lagana saaro albaabka dambe ee hoolkii lagu shirayey si nabadgelyo ah uga baxaan, waxaana halkaa ku fashilmay hawshii ay u yimaadeen waxayna kala noqdeen iyagoo fara madhan lana ilaalinay.\nGuushaa taariikhiga ahna waxaa soo hooyey jaaliyada magaaladaEdmontonoo garabsanaysa jaaliayada Oromada. Dhinaca kale waxaa banaan joog ahaa dhamaan saxaafada oo loo diiday in ay gudaha u gasho shirka kaasoo ay diideen kuwii ka socday Itobiya ee meesha yimid taa badalkeediina waxay saxaafadu banaanka ku waraysatay dadkii mudaharaadayey, waxaana uga qayb galay jaaliyada magaalada Edmonton oo waraysi siiyey saxaafadda mudane Maxamed Aadan Dubad madaxa waxbarashada jaaliyadaha Canada kaasoo siiyay saxaafadda warbixin dhinacyo badan taabanayey kana hadlayey xasuuqa ba’an ee lagu hayo shacbiga Soomaalida Ogaadeeniya. Wareysigaa ayaa waxaa lagu soo qaatay dhamaan wararka TV-yada iyo wargeysyada ka soo baxa magaalada Edmonton sida CBCNEWS, CITY TV, Edmonton journal iyo Edmonton sun.\nIsku soo wada duuboo jaaliyadu markii ay ogaatay in ay ka guulaysteen cadowgii soo weerar tagay waxay afaafka hore ku qabsadeen dhaantadii hidaha iyo dhaqanka ay u lahaayeen S.Ogaadeeniya waxaana isugu wada yimid dadkii Kanadiyaanka ahaa ee meeshaa joogay iyagoo si weyn uga helay soo bandhigaa ay soo bandhigeen jaaliyadda hidaha iyo dhaqankooda waxayna halkaa kala hoyden farxad iyo rayn rayn.


Wasiir Sadiiq “Wax ka badelka Sharciga Shaqaalaha rayidka wuxuu Sahlayaa in la helo Shaqaale xirfad leh” – Idil News\nWasiir Sadiiq “Wax ka badelka Sharciga Shaqaalaha rayidka wuxuu Sahlayaa in la helo Shaqaale xirfad leh”\nWasiirka Wasaaradda Shaqada iyo Arrimaha Bulshada xukuumadda federaalka ah ee Soomaaliya, Sadiiq Xirsi Warfaa ayaa Baarlamaanka ka hor akhriyay sharciga Shaqaalaha Rayidka oo wax ka bedel lagu sameeyay.\nWasiir Warfaa, ayaa xaqiijiyay sharcigan oo laf-dhabar u ah dedaalada socda in wax ka bedelka lagu sameeyay uu sahlayo in la helo shaqaale xirfad leh, isla markaana fulin kara howlaha adeegga qaranka.\n“Tan iyo markii uu ii magacaabay ra’iisul wasaare Xasan Cali Khayre, wasiirka wasaaradda shaqada iyo arrimaha bulshada waxaan xoogga saaray sidii is bedel loogu sameyn lahaa arrimaha shaqada iyo arrimaha bulshada , gaar ahaana dib u habaynta sharuucda iyo soo saarista siyaasad qaran oo hagta wasaaradda.” ayuu yiri wasiir Sadiiq Warfaa oo intaa ku daray” Sharciga adeegga rayidka ah wuxuu lafdhabar u yahay dadaalada aan ugu jirno in la helo shaqaale Soomaaliyeed oo loo qoro hab furan, leh xirfad shaqo isla markaana fulin kara howlaha adeegga qaranka hor yaalla.\nSharciga adeegga rayidka waa mid lagu maamullayo shaqaalaha rayidka Soomaaliyeed wuxuuna sharcigan muhiimad gaar ah u leeyahay hab sami u socodka howlaha qaranka. “Wasiirka ayaa caddeeyay sababaha keennay in is bedel lagu sameeyo sharciga Shaqaalaha Rayidka , waxaa uu qodobka koowaad ku sheegay, dalka oo isku bedelay Federaal, sharcigii hore ma uusan qeexeyn qiimeynta booska uu qofka ka shaqeynayo, halka wax ka beddelkan ee sharciga uu u gogol xaarayo hab gaar ah oo lagu maamullo.\n“Sharciga cusub wuxuu ahmiyad siinaya khayraadka aadamiga ah .” ayuu ku daray wasiirka.Ugu dambeyn, Wasiirka Shaqada iyo Arrimaha Bulshada Soomaaliya ayaa Xildhibaannada ka codsaday in ay meel mariyaan sharcigaan ka dib marka ay waajibkooda ka gutaan.


Gargaarka Dhiinta: Ayaan Daranaa Dalkaygu, Aqoon Daranaa Dadkiisu |\nKayse Abti-doon — August 28, 2017\nSideedaba waxaynu iskaga noolnahay waxa dibada laga soo waarido oo aynaan waxba ku lahayn haba yaraatee, waana dhibta haystana Soomaalida iyo Afrikaankaba in loogu keeno gargaar wadamada hurumaray iyagoo wadamadooda ka soo saran kara waxaa loo keenayo. Caasimadda dalka Saambiya ee Lusaaka marwo dhaqaalayahan iyo qoraaba ah oo u dhalatay dalkaas Dambisa Moya, ayaa soo saartay 2009 buuggeeda (the Dead Aid) gar-gaarkii dhintay ayadoo kaga hadlaysa dhibta uu ay leedahay gar-gaarka shisheeye oo taageeraysa gargaarka sokeeye.\nHadaba gargaarka Shisheeye Muxuuna u Shaqayn waayay? “Why Aid is not Working?”\nWaxa ay qoraa Moya u haysaa warcelin ku qotonta qodobbadan:\nWaxa uu dhiirrigeliyaa musuqmaasuqa “taban” oo, natiijo ahaan, hoos u rida kobocii ;Musuqmaasuq Taban waxa ay ula jeeddaa marka dhaqaalihii la lunsaday, ay ciddii leexsatay ku kadsato bangiyo ku yaal dalka dibaddiisa. Haddii ay waddanka gelin lahaayeen, oo ganacsi ama si kale uga shaqaysiin laahayeen lacagtaa ay xadeen, waxa ay Moya ku doodaysaa in uu ahaan lahaa Musuqmaasuq Togan.\nWaa uu daacadnimo-dilaa bulshada rayidka a; . Oo bulshadii rayidka ahayd, (civil society), ee ay ahayd in ay nawishaao xaaladda dalka iyo dawladda, ayaa ku milmaysa oo deeqda saamigeeda raadsanaysa!\nWaxa uu sababi karaa dagaallo sokeeye; oo waxa la isku qabsadaa cidda maamuli doonta gargaarkii soo gaadha dalka. Xaqal-qalinkiisa ilaa ka dawlada ku jira.\nGargaarka shisheeye waxa uu keeni karaa ku-tiirsanaan iyo isku-hallayn. Oo dadkuba waxa ay sugayaan inta deeqdu soo dhacayso!\nHadaba sidda cinwaanka ka muuqata, gargaarka laga soo waarido wadamada dibada waxa uu samayn weyn ku yeeshay dhulka Soomaalida hadday noqoto beerahii, wax-barashadii, caafimaadkii iyo kuwa kaloo badan.\nDalalkan gargaarka baxiyaa ma keenan xaliyada abaaruhu jiraan oo waxad ogtahiin 2017 abaartii ka dhacday dhulka somaalida qaybo kamida in ay soo waarideen xaliyadii roobku curteen sida galay , hadhuudh ,boorash iyo buskud (surf) , taa macnaheedu waa in lala dagaalamaa wax-beerista dhulkeena hooyo, sidoo kale waxaaba ka daran taas hadii lays yidhaahdo beera raashinkaa laga keenayo dalalka shisheeye sida ; galyda ama hadhuudhka qaar baxaya maaha.\nSiinta noocan ah waxa dadkii hore odhan jireen, “Hooyoo ku go’!” mise waaba ‘leef oo ha liqin!’\nLama arag somalida dhexdeeda ama kumaan arag intaan dhul somaali joogay dugsiyo ay dhiseen oo ka badan sadex qol , kamana dhisaan goobaha u baahan sida tuulooyinka , meelaha reer-guuraagu u guuraan waayo waxaynu badanahay xoolo-dhaqato.\nDhanaca caafimaadka wa sidaa hore uun oo waxaabad marag u tahay shuban biyoodkii ka dhacay burco , buuhoodle , shebeele iyo gobolo uu ku faafay mayay jirtaa mucaawino la siiyay jawaabtu wa xagaaga?\nAbwaan Gaariye (AHUN) waxa maanso ku yidhi;\nRagga rag ah daruuraha\nDabayshaa u rimisee,\nXaggayaga dudduuc iyo\nDucashay ku fooshaan.\nWixii dalag ka beermana\nWaxa loogu daw galay\nDiir aan hanbayn iyo\nAyax daba-ka-yaab qaba\nNinna u danaynayn.\nWanaag kama soo socdo dal ama dad leh astaamahaa Gaarriye taxay, oo aan lagu aamini karin dhuun-qoyntii danyarta. Waana siyasado laga damacsanyahay dadka taagta daran leh ee faqrigo aafeeyey. Tusaale waxa aynu u soo qaadan karnaa dhulgariirkii ka dhacay dalka Nepal gu’gii 2015, bishii afraad, waxa dhibbanayaashii dhulgariirka oo waddooyinka wadhan u soo miliqsaday kiniisadda Rooma, oo waa tii ugu yaboohday koontiinnaro Baybalka ah. Dad hoyla’aan, hu’-la’aan iyo hunguri-xumo hayso sidee ayaa ay odhan Baybal warqado ah?! Dadkii baahnaa ayaa ay kiniisaddu uga faa’idaysatay in ay ku dhex faafsato aydhiyoolajiddeeda.\nImka waa waxa ka dhex taagan somaalida dhexdeeda in kiniisado lagu soo qaado inagoo ah dad boqolkiiba boqol muslin ah, hadaba maxaa xala ayaa is weydiin leh.\nDanta laga leeyahay hadaba waa maxay in lagu soo waarido galay dhulkaagii ka hodana.\nWaa dhowr sababood .\n• In laguu sameeyo xakame ama xidhe fure ay iyagu iska leeyahiin;\n• Inaanad waxba beeran , ood sugto sidii qaadkii ‘WUU SOO DHACAY’’\n• In si dhib yar leh laguu cuna qabateeyo.\n• Inaad ka maraanto gargaar sokeeye tusaale ; markaad garoowe joogto waa inaanad ka kiinin hargysa xasiid (gallay)\n• Inay wanaag ku tusaan deetana ay idoyological (fakaradohooga) adeegsadaan.\n• Iyo qaar kaloo badan.\nXalka waa maxay?\n1. Muddada – waa in ay xukuumaddu xaddido muddada uu soconayo badhi-taarku. Tan waxa lagu gaadhi karaa iyada oo la adkeeyo xeerarka lagula dhaqmayo cidda wax bixinaysa, isla markaana la qeexayo meelaha ay gelayso. Markaa waxa fududaanaysa in wixii aanay noqon jaantaa-rogan aan bardhammaad lahayn.\n2. Xaddiga – waa in xukuumaddu qeexdaa xaddiga badhi-taarka ee dalku u baahan yahay, oo aaanu noqon mid qarqiya waddanka oo la mid noqda, am aka bataba Waxsoosaarka Idil ee Dalka GDP. Waa in aanu noqon waxa qoraa Dambisa Moya u bixisay “Iraab Gargaar – Aid Injection.”\n3. Meesha – waa in dalka la badhi-taaraha hagaa meelaha ay gelayso xaddiga cayiman ee muddada qeexan loo qabtay.\n4. Tayada – waa in xukuumaddu hubisaa in noocaan raashinka ee dalku helayaa yahay mid uu u baahan yahay, oo ay isku sargo’an yihiin baahida waddanka. Si kale haddii loo dhigo, waa in la xeeriyo danta qaranka in ka badan inta la xeerinayo danta deeqbixiyaha.\n5. Waa in la daba joogaa markay mashruucydaa wadaan , si ay ugaadhin dantooda tusaale , oo waxad ogtahiin in qofkstaaba dan leeyahay marku wax ku siinayo tusaale ; hadii aad sadoqo la baxaysid waxad doonaysaa AJAR inaad ku hesho I.w.m.\n6. Tacab ; waa in wax la qabsadaa sida beerihii oo aynu falano , warshado aynu isla kaashano deetana aynu dhexdeena iska iibino iskuna caawino somaalida (gacmaha is dhaafa ayaa gacal ka dhashaa .) Waa halkii Xayle Salaasa e, ‘ma jirto cid gacanteeda inta ay kuu soo jarto, kugu sooryeynaysaa, dabadeedna in aad u mahadceliso uun kaa sugta\nNabiguna waxa amaanay (qofka xaabo degtiisa ku soo gurtay deetan iibiya)\nXigasho: • THE DEAD AID (Dambisa Moya 2009) • Ardaaga Aqoonta 2016\nTags: Aqoon Daranaa DadkiisuGargaarka Dhiinta: Ayaan Daranaa Dalkaygu\nNext post Jaamacadaha Tayadooda Way Liidataa, Wax La Qarin Karo Ma Ahan\nPrevious post Buufiskii Xumaa Iyo Tiiraanyo Tahriib -Qeybtii 12aad


GOORTII DHULKAYAGII LA QEYBSADAY- Q-2 3 , 4 ,5, 6,aad - BAARGAAL.NET\nGOORTII DHULKAYAGII LA QEYBSADAY- Q-2 3 , 4 ,5, 6,aad\nAdeer ! ciidamadii Burtuqiiska duulaankoodii ayay wadeen, iyaga oo raacayay xeebta bad-waynta Hindiya. Waxay gaareen magaaladii Xamar oo sidii kuwii ka horeeyay ay u galeen. Copland oo arintaas xusay ayaa wuxuu qoray sidatan:\n" Dabadeed waxay u gudbeen Xamar, oo sida la´ogyahay ahayd magaalada ugu camiran, ugu taajirsan uguna ciidan adag marka la´eego magaalooyinkii ku yiil xeebaha bariga Afrika. Waxaa xeebta Xamar ka buuxay ciidamo ay badankoodu fardo saarraayeen. Shaki kuma jiro dhibaatadii Baraawe gaartay mid aanan ka yarayn in ay Xamarna taabatay ".\nSidaas baa magaaladii Xamar iyo dadkeedii ay qayb uga heleen halaagii soo gaaray dayowgii ku noolaa xeebaha bariga badwaynta Hindiya. Dadkii magaalada ku noolaa waa ay ka qaxeen, hantidoodiina wax la dhaco iyo wax la gubo ayaa laga yeelay. Adeerow ogow oo maahayn marka keliya ee magaalada Xamar iyo dadkeeda uu ku habsado halaaga noocaas ah.\nBurtuqiisku waxay dabkoodii gaarsiiyeen degmooyin ay kamid ahaayeen Xaafuun, Suqadara iyo Cadan. Magaalooyinkaas oo dhamaantood ahaa kuwo aad u camiran ayay dab qabad siiyeen, dadkoodiina ay qaxooti ka dhigeen. Ciidamadaasi waxay raadinayeen waddo cusub oo loo adeegsado ganacsiga ka dhaxeeya qaaradaha Aasiya iyo Yurub, taas oo loolan la gasha Waddada Xariirta. Sababaha ciidamada Burtuqiisku ay degmooyinka xeebaha ah la gubayeen waxay ahayd in maraakiibta ganacsiga ee ka soo weecanayay hirarka qallafsan oo ay cimilada baduhu leeyihiin (gaar ahaan cimilada bad-waynta Hindiya), ay amaan ku maraan biyaha xeebaha dhulka u dhow. Adeerow ogow oo siyaasaddaas illaa maanta waa jidhaa oo waa tan dalalka ay Soomaaliya kamid tahay loogu tilmaamay argagixiso iyada oo ay ujeeddadu tahay in la bannaysto adeegsiga badahooda.\nWaxaa in la xuso mudan Waddada Xariirta The Silk Road oo ahyad mid horay u jirtay ayaa xilligii qarniyadii dhexe waxaa gacanta ku hayay dadyowgii reer Venetia ee degganaa waqooyiga dalka Talyaaniga. Waddadaas oo markeedii hore ku bilaabatay adeegsi siyaasad iyo mid ciidan ayaa goor dambe waxay isku beddeshay mid ganacsi. Adeerow waxaad ogaataa in adeegsiga waddadaasi ay bilaabatay qarnigii 2-aad c.h. xilligaas oo dhulka shiinaha ay ka jirtay boqortooyo hanaqaad ah oo gaamurtay, dadkeedase kula kici jidhay gabood fal badan. Boqortooyadaas oo magaceedu ahaa Xiongnu ayaa waxay caadaysatay in ay gulufyo colaadeed u dunto umadihii la deriska ahaa oo ay ka itaalka roonayd. Ujeeddadu waxay ahayd boob iyo bililiqaysi. Sanadkii 206-aad c.h. ayaa bariga Shiinaha waxaa ka unkamay maamulkii boqortooyadii la oran jiray Han. Nin la yiraahdo Wudi oo kamid ahaa boqorradii reer Han ayaa waxaa wal-wal ku abuuray fara-gelinta ay maamulkiisa ku hayeen boqortooyada ka xoogga badan ee Xiongnu. Wuxuu ergey u dirsaday dadyowgii ku noolaa bartamaha Aasiya si ay isga-kaashadaan dulmiga reer Xiongnu. Ergeygii la diray oo magaciisa la oran jiray Zhang Qian ayaa socod badan ku maray degaamadaas, kaas oo ujeedadiisu ahayd in uu gaarsiiyo maamulladii halkaas ka jiray fariintii boqorkiisa. Inkasta oo Zhang Qian uu ku hungoobay risaaladii uu siday misana dadaal uma yarayn. Sababta uu hiilka u waayay waxay ahayd dadyowga uu u tegay oo ku qanacsanaa noloshii ay markaas haysteen.\nAdeerow sidii ay reer Han ka cabsi qabeen, ciidamadii reer Xiongnu ayaa ku soo duulay degaamadoodii. Taariikhdu waxay xustay Zhang Qian in nolol lagu qabtay. Dabadeedna uu 10 sano xabsi ku jiray. Kadib markii uu soo baxsaday ayuu Zhang Qian wuxuu ku soo laabtay degaankii Aasiyada dhexe iyo dhulkii uu horay u maray. Halkaas ayuu ka bilaabay ganacsi, maadaama uu degaamada horay u yiqiin. Ninkaasi, shaygii ugu horeeyay ee uu ka ganacsan jiray waxay ahayd xariirta. Inkasta oo dhulka uu aad u kala fogaa, misana waxaa degaankaas soo gaari jiray ciidamadii Beershiyaanka iyo kuwii Roomanka. Dadka Shiinaha ah waxay ahaayeen kuwo ku horeeyay farsamada xariirta, taas oo aqoonteeda ay ku yarayd umadihii kale. Sidaa darteed ayaa ganacsigii xariirta waxaa xiiseeyay dadyowgii reer Beershiya iyo kuwii Roomanka oo ahaa labo ilbaxnimo ee deris ah, xuduudna w! ! adaaga. Sidaasna waxaa ku furmay waddo lagaga ganacsado xariirtii laga keenayay Shiinaha. Markii ay soo if-baxaday baahida xariirta looga qabo bartamaha iyo galbeedka qaaradda Aasiya, geddisley badan ayaa bilaabay in ay ka ganacsadaan xariirtii Shiinaha. Sidaas bayna ku bilaabatay waddadii, sanadaha badan, halbowlaha u ahayd ganacsiga adduunka intaanay waddooyinka baduhu furmin. In kasta oo waddadii ay qaadatay magaca xariirta, misana markii ay hanaqaad noqotay waxaa mari jiray ganacsi noocyo badan leh.Waxaa in laxuso mudan in geela uu ahaa gaadiidka qura oo ay ganacsatadu adeegsan jireen. Waddadaas oo ahayd mid cabsi badan, ganacsiga marayana uu halis u ahaa in la dhaco ayaa ganacsatadii mari jirtay waxay hadba isu ekaysiin jireen degaanka ay marayeen dadkii ku noolaa. Degaan walbana waxaa jiray dad ay ganacsatadu xiriir la lahaayeen, kuwaas oo laaluush qaadan jiray, sidaasna ay ku hor kici jireen illaa ay ka gudbiyaan xadka degaanka ay u dhasheen. Adeerow waddadu waxay ku dhamaan jirtay labo degmo oo ay midi tahay degmada Xi´an oo ku taal galbeedka Shiinaha, halkaas oo ay ka curatay ilbaxnimadii Shiinaha ee hore. Midda kalena waa degmada New Delhi oo ku taal waqooyiga Hindiya, oo iyana ah halkii ay ka curatay ilbaxnimadii Hindiya. Waddadu waxay sii mari jidhay degmooyin ay umado kala duwan lahaayeen, waxayna ahayd sidatan :\n1. Venetia (Itaaliya), Ankara (Turkiya), Dimashaq (Suuriya), Baqdaad (Ciraaq), Tehraan (Iiraan), Mashahad (Kasaakhistaan), Al-ma´ta (Kasaakhistaan), Urumqi (Shiino), Duhhuang (Shiino), Yumen (Shiino), Lanzhou (Shiino), Xi´an (Shiino).\n2. Venetia (Itaaliya), Ankara (Turkiya), Dimashaq (Suuriya), Baqdaad (Ciraaq), Tehraan (Iiraan), Mashahad (Kasaakhistaan), Kashbagar (Shiino), Aksu (Shiino), Korla (Shiino), Dunhuang (Shiino), Jiayuguan (Shiino), Lanzhou (Shiino), Xi´an (Shiino).\n3. Venetia (Itaaliya), Ankara (Turkiya), Dimashaq (Suuriya), Baqdaad (Ciraaq), Tehraan (Iiraan), Mashahad, Lahore (Bakistaan), New Delhi (Hindiya).\nAdeerow waxaad ogaataa, dhaqdhaqaaqii ganacsi ee caalamiga ahaa ee adeegsanayay waddadaasi in uu ahaa mid marna taariikhda ka muuqda marna ka maqnaada. Dadka adeegsanayay iyo waxyaabaha ay is-dhaafsanayeena, taariikhda waa ay ku kala duwanaayeen. Bilowgii qarniyadii dhexe waxaa waddada adeegsanayay ganacsato ah reer Venetia. Dadkaasi waxay lahaayeen nadaam ay isku maamulayeen, kaas oo ka haray hanaankii siyaasadeed oo ay lahayd boqortooyadii Roomanka, wakhti uu raadkii boqortooyadaasi, muddo 400 oo sano ah, ka maqnaa dunida guudkeeda. Waxay ahaayeen maamulka qura ee ka haray Roman Empire ee xilligaas taagnaa. Dadyowgii reer Yurub waxay wakhtigaas ku jireen xilliyadii mugdiga The Dark Ages. Arintaasi ayaa magaalada Venetia waxay siisay fursad ah in magaaladu ahaato albaab muhiim ah oo qaaradda Yurub ay dunida kala xiriirto. Dadka reer Venetia waxay ku dadaaleen in waddada sir u ahaato oo eeyan dadyowga reer Yurub u sheegin si ay iyagu u ahaadaan kuwa keliya ee ka faa´iida, taasna dhowr qarni ayay ku macaasheen.\nAdeer ! nin la yiraahdo Marko Polo (1254 - 1324) oo u dhashay Venetian ayaa wuxuu ahaa qofkii ugu horeeyay ee sirtaas bixiya. Marko Polo waddadaas ayuu ku safray isaga oo baadi-goobayay aabihiis Niccolo Polo iyo adeerkiis Maffeo Polo oo intay dhulka Shiinaha u socdaaleen dib u soo laaban waayay. Marko Polo markii uu soo noqday, wuxuu ka qayb qaatay dagaal ay reer Venetian la galeen reer Verbania, halkaas oo Marko Polo lagu qabtay, dabadeedna 10 sano oo xabsi ah lagu xukumay. Nin xabsiga kula jiray oo ay saaxiibeen oo reer Verbania ahaa ayuu uga sheekeeyay waddadii. Adeerow sidaas bay dadyowgii kale ee reer Yurub ku ogaadeen adeegsiga Waddadii Xariirta oo ay reer Venetian muddo ku gumaysanayeen.\nAdeerow ogow in reerahaasi Venetian-ka ah, ay ahaayeen kuwii ka dambeeyay noloshii ku dhisnayd khuraafiga oo ay reer Yurub ku sugnaayeen xilliyadii mugdiga The Dark Ages. Waxay ahaayeen kuwii ka dambeeyay hanaanka wadaaddada wax cafiya ee lagu magacaabo Indulgences, taas oo ah bidco ay diintoodii ku kordhiyeen, ceeb iyo foolxumo badanna ku kordhisay taariikhda Yurub. Waxay ahaayeen kuwii ka dambeeyay baahi dunida ka dhacday sanadihii 1441 - 1453, markaas oo dadka baahidaas u dhintay ay tiradooda gaaraysay 130 melyan oo qof. Waxay ahaayeen kuwii ka dambeeyay dagaaladii lagu soo qaaday umadaha islaamka ah ee kala ahaa kii saliibiga ee bilowday dabayaaqadii qarnigii 11-aad iyo kii tataarka ee bilowday bilowgii qarnigii 13-aad, kuwaas oo adeerow ujeeddadoodu ahayd in la wiiqo xoogga bulshooyinka muslimiinta ah ee degganaa dhulka ay waddadu marto. Waxay ahaayeen kuwii ka dambeey! ! ay dil iyo cadaadis loo gaystay rag badan oo aqoonyahanno ahaa, kuwaas oo markii ay wax ku soo barteen dugsiyadii uu islaamku ka furay magaalada Qurduba, qaadan waayay khuraafiga ay wadaaddadu ku faafinayeen bulshada dhexdeeda. Adeerow raggaas waxaa ugu caansan Giordano Bruno oo ay kaniisaddu iftootay in la gubo iyo Galileo Galilei oo isna loo iftooday in uusan dadka la hadlin.\nAdeer ! Venetian-ku waxay qabeen aragti oranaysay It is better to be a king in a disaster world, than to be a citizen in a civilized world. Taas oo macnaheedu yahay inaad madax ka ahaato duni lagu halaagsamay ayaa waxay ka wanaagsan tahay inaad muwaadin ka ahaato duni ilbaxnimo iyo hor u mar taal. Adeerow maxaa isaga eg aragtidii raggaas iyo aragtida dagaal oogayaasha soomaaliyeed !.\nAdeer ! aanu dib ugu laabano´e duulaankii ay Burtuqiisku ku soo qaadeen degaamadeenii sanadkii 1506-dii waxay ka dambaysay 14 sano oo qura markii nin u dhashay dalka Isbaaniya ee la yiraahdo Christopher Columbus uu gaaray qaaradda Ameerika (1492-kii). Ogow oo muhimadda socdaaladaas mid bay ahayd oo waxaa lagu baadi goobayay waddo ka duwan kana amaan badan Waddadii Xariirta ee uu ganacsigu mari jiray.\nQybtii 3 aad\nAdeer ! Inkasta oo ciidamadii Burtuqiisku ay ku hungoobeen in ay caga-dhigtaan inbadan oo kamid ah degaamadii ay soo weerareen, misana waxaa jiray meelo kamid ah qaaradda Aasiya oo ay ku guulaysteen in ay ku yeeshaan degaamo. Waxaa kamid ahayd koonfurta Hindiya oo bartamihii qarnigii 16-aad ay ka samaysteen saldhigyo ciidameed. 100 sano dabadeed waxaa degaankii soo gaaray ganacsato kale oo reer Yurub ah, kuwaas oo Burtuqiiska kula loolantamayay degaanka. Waxaa kamid ahaa Ingiriiska iyo Beljemka. Faransiiska ayaa iyaguna goor dambe ku soo biiray loolankii.\nAdeer ! waxaa kale oo qarniyadaas hanaqaad noqoday maamulkii boqortooyadii Cismaaniyadda ee la aasaasay sanadkii 1259-kii saldhiggeeduna ahaa Turkiya. Muddadii u dhaxaysay sanadihii 1429 - 1481, boqortooyadu waxay noqotay maamulkii dunida ugu dhul ballaarnaa. Taasina waxay ka dambaysay markii uu hoggaamiyihii la oran jiray Maxamadkii II-aad ee ku magac dheeraa Maxamad Al-Faatix uu ku guulaysatay in uu qabsado magaalo-madaxdii boqortooyadii Biisandiga ee magaceedu ahaa Constantinople, halkaas oo goor dambe noqotay magaalo-madaxdii boqortooyadii Cismaaniyadda. Magaciina waa laga beddelay oo waxay noqotay Istanbuul. Adeerow ogow oo in Saylac iyo Berbera ay kamid ahaayeen degmooyinka ku yiil badda Cas ee uu goor hore ku baahay maamulkii saldanadaasi.\nHaddaanu milicsano xilligaas xaaladda uu ku sugnaa degaanka ay ku dhaqnaayeen soomaalidii xoolo-dhaqatada ahayd, waxaanu helaynaa in uu jiray kacdoonkii waynaa ee diiniga ahaa ee uu hoggaaminayay Axmad Ibraahim Al-qasaali (Axmad Guray). Dhab ahaantii adeerow kacdoonkaasi oo bilowday sanadkii 1520-kii waxaa sababay gardarrooyin ka imanayay dhanka boqortooyadii Abasiiniya ee fadhigeedu ahaa degmada Aksum, taas oo manhajkeeda siyaasadeed ay ku xusan tahay in ay kordhiyaan aabiga iyo faduusha dadyowga la deriska ah goor kasta oo ay arkaan in uu degaanku ku soo kordhay dhaqdhaqaaqa sahamada ganacsi iyo kuwa ciidameed ee ka imanaya dowladaha reer Yurub. Taasina waxay uga gollahaayeen, sida aanu ku arki doono qaybaha dambe ee casharradan iyo sida maanta muuqataba, in ay ballaariyaan baaxadda degaanka maamulkooda. Ciidamada boqortooyada Abasiiniya oo ka iman jiray dhulka buuralayda ah ee Shawa iyo Tigray ayaa waxay boob ku qaada! ! n jireen xoolaha soomaalida, dadkana waa ay layn jireen. Taas ayaa sababtay in Imaamku uu qaado calankii jihaadka isaga oo soomaalidii u horseeday dagaal baaxad weyn oo ay uga hor tegayeen gardarrooyinkii ciidamad Abasiiniya. Xilligaas soomaalidu waxaa ay ahaayeen qabiilooyin xoolo-dhaqato ah oo aanan mideysneen. Sidaa darteed iskama eeyan celin karin gardarrooyinka ciidamada boqortooyada Abasiiniya. Imaam Axmad, wacdi iyo baraarujin ayuu dadkii kula dhex wareegay, wuxuu tusiyay dowgii ku habboonaa in ay maraan, haddiiba ay doonayaan in ay heeryada iska ridaan. Risaaladii Imaamka waxaa wax ka qaaday culimadii diinta. Degaankii soomaaliyeed ideylkiis waxaa gaaray codsi ah in ay ka qayb qaataan ololaha diyaargarowga colaadeed ee uu Imaamku ka bilaabay gobolka Awdal. Adeerow xus beelaha Digil iyo Mirifle oo ahaa kuwa uu degaankoodu u xigay koonfurta, in ay ka qayb qaateen dagaalladii Imaamku horseedaha ka ahaa. Muddo gaaban baa waxaa ku midoobay qabiilooyinkii! ! soomaaliyeed, xoogoodii kala baahsanaana waa uu isu yimid.\nAxmad Gurey wuxuu ahaa nin diinta islaamka aqoon wanaagsan u leh. Dadka wuxuu ku wacdinayay oo uu barayay casharro diini ah, taas oo ay ku xusan tahay, ninkii dulli oggolaada in uu cadaab mudanayo. Jihaadka ayuu ku dhiirrinayay, wuxuu ku wacdiyay darajada uu Alle xaggiisa ka helayo ninka jihaada. Dadkii xoolo-dhaqatada ahaa ee soomaaliyeed, oggolaansho buuxda ayay kaga jawaabeen dalabkii Imaamka, hiil iyo hoona waxay isla garab taageen jihaadkii diiniga ahaa ee uu Axmad Gurey u ololaynayay. Ninkasta wixii uu xoolo lahaa iyo wixii wiil uu hayay wuxuu ku wareejiyey culimadii kacdoonka wadey. Waxaa la yiraahdaa, dagaal midkaas la xamaasad ah oo ay soomaalidu galeen, taariilkda kuma xusna. Xamaasaddaasina waxay kamid ahayd sababihii uu Ilaahay ku guuleeyay ciidamadii Imaamka.\nAdeer ! taariikhyahan u dhashey dalka Fraansiiska oo la yiraahdo Rinee Basie´, wuxuu sheegey in Axmad Gurey iyo ciidamadiisii ay ku sigteen in ay tirtiraan boqortooyada masiixiga ah ee ka jirta geeska Afrika, degaankoodiina uu ka dhigo dhul ka tirsan dunida islaamka.\nSanadkii 1527-kii, Axmad Gurey, waxaa u suuro gashay in uu hor istaago duullaan xoog weyn oo maamulkii boqortooyada Abasiiniya ay ku doonayeen in ay magaalada Harar ku qabsadaan. Dagaalkaas oo ciidamadii xabashida lagu jebiyay wuxuu ahaa kii ugu horreeyay oo dhex mara ciidamadii uu Axmad Gurey ka ururiyey qabiilooyinkii soomaaliyeed iyo ciidankii Abasiiniyiinta.\nAdeerow ogow oo Axmad Gurey ciidamada uma uusan kaxaysan hadaf qowmiyadeed iyo mid qabiil, bal hadfkiisa iyo halhayska ciidamadiisuba caqiido ayay ahayd. Sidaa darteed buu markii uu Xabashidii jebiyay yuu guddoomiyay in ciidamada eeyan dib u laaban, balse lagu duulo degmooyinka laga maamulayay boqortooyada Aksum, halkaas oo ahayd xarumaha laga soo abaabulayay dagaalada lagu faduulinayay soomaalida. Boqorkii Xabashida oo qaadan waayay jabkii ciidamadiisa ka soo raacay dagaalkii Harar ayaa waxaa walaac ku riday ciidamadan uu Axmad Gurey soo wato. Boqorku wuxuu soo ururiyay ciidamo ka badan kuwii hore oo soomaalida ka hor taga. Dagaal baa labadii ciidan dhexmaray sanadkii 1529-kii. Waxaa la jebiyay xabashidii oo halkaas khasaaro xoog leh lagu gaarsiiyay. Sanadkii 1531-kii ciidamadii Axmad Gurey waxay galeen gobolladii dowladdii Abasiiniya Shawa, Amhara iyo Tigray. Sanadkii 1535-kii ciidamadii soomaalida ahaa waxay ku guulaysteen in ay fardahoodii la galaan! ! dhammaan degmooyinkii ay Abasiiniyiintu ka talinayeen. Waxay gacanta ku dhigeen dhammaan wixii hanti ahaa oo ay lahaayeen reerahaasi. Boqorkii Abasiiniya halkaas ayaa lagu diley.\nDagaaladaas waxay socdeen labaatan sano ku dhowaad, waxaana jiray dagaallo yaryar oo ay si joogto ah isaga hor imanayeen labada ciidan, kuwaas oo mar kasta lagaga gacan sareeyay ciidamada Xabashida. Adeerow haddii aanu isku dayno in aanu soo miin guurino muuqaalka uu lahaa mid kamid ah dagaaladaas, sida uu Shihaabu Al-Diin ku qoray buugiisa Futuux Al-Xabasha :\n"Habeen arbaca ah ayaa ciidamadii waxay u hoydeen buur magaceeda la yiraahdo Shimbira-kore. Habeenkaas oo dhan, muslimiintii duco iyo quraan ayay akhrisanayeen. Imaamkuna hadal uu habeenkaas ciidamadiisa u jeediyay ayuu wuxuu ku yiri :\n"Waa in aad dagaalka adkaysi u yeelataan, waana in aad Eebe tala saarataan ".\nAskartii waxay Imaamka ka ballan qaadeen in eeyan waxba ka hagran doonin. Niyadda ciidanka aad ayay u sareysay. Markii ay muslimiintii ka soo degeen buurtii, waxay arkeen ciidamadii boqorka Abasiinya oo dhanka waqooyi iyo dhanka bari kaga hareeraysan. Ciidamadaasi, fara badni darteed ayaa waxay u muuqdeen sidii ayax la firdhiyay oo kale. Boqorka Abasiiniya amar ayuu ciidamadiisa siiyay, wuxuuna faray in ciidamada muslimiinta ay ka yeelaan wax la laayo iyo wax ay soo qabtaan. Boqorku, fara badnida ciidamadiisa ayaa waxay siisay kalsooni ah in ay guulaysanayaan. Muslimiintu, wallow ay tiradoodu yarayd, misana waxay siteen niyad bir ah. Labadii ciidan waa ay kala safteen, qolo walbana waa ay is ratibtay. Tirada ciidamada fardoolayda ahaa ee uu boqorku watay waxaa ay dhamaayeen 16.000 oo nin. Nin walbana waxaa uu haystay gaashaan iyo fallaaro sumaysan. Waxaa u weheliyay qalab dagaal oo ay kamid ahaayeen seefo iyo warmo. Ciidamada lugta ee Abasiiniyanka waxay ka badnaayeen 200.000 oo nin. Imaamkii iyo ciidankiisii si wanaagsan ayay u safteen. Imaamkii waa uu duceeyay, wuxuuna yiri :\n" Eebow naga yeel kuwo sugnaada, diintaadana u hiiliya ".\nImaamku wuxuu u yeeray rag ay kamid yihiin Maxamad Suldaan Cali oo ay habro wadaag yihiin. Wuxuu faray in uu hoggaamiyo ciidanka beeshiisa, sidaasna ay ku hor kacaan ciidamada. Dabadeed ciidamadii qabaa´ilka ayuu is daba dhigay. Qabiil walbana waxaa hor kacayay ninkii odayga u ahaa, kaas oo wakiil uga ahaa Imaamka. Bartamaha goobtaasi waxaa ku sugnaa Imaamkii oo koox fardoolay ah ay ku xeerayd. Tirada ciidamada muslimiinta waxay ahayd 560 nin oo fardoolay ah iyo 12.000 oo lugaynayay. Labada ciidan ee is hor taagnaa aad bay u kala tiro badnaayeen, una kala xoog badnaayeen. Markii ay ciidamadii iska hor yimaadeen ayaa nin la yiraahdo Shiikh Cabdullaahi uu jeediyay guubaabo uu ku dhiiri gelinayo ciidanka. Ciidamadii Abasiiniyiinta oo toddoba saf ahaa ayaa ku soo dhaqaaqay dhankii ciidamadii muslimiinta. Boqorkoodii oo la oran jiray Wasne Sajed, maalintaa lug ayuu ku socday. Ciidan dhan 400 oo nin ayaa dhanka midig ka socday! ! , 400 oo kalena dhanka bidix. Wixii uu hub iyo qalab lahaana maantaa waa uu soo bandhigay. Waxaa intaa dheeraa saf kasta oo ciidanka masiixiga ah wuxuu u dhigmay shan saf oo muslimiinta ah. Marka xagga tirada la eego, muslimiintu waxay u muuqdeen bar yar oo caddaan ah ee ku taal dibi harag madow leh. Dagaalkii ayaa bilowday iyada oo raggii wadaaddada ahaa ay guubaabo iyo wacdi la dhex taagan yihiin ciidamadii muslimiinta. Sidoo kale boqorkii Wasne Sajed guubaabo ayuu ku bilaabay ciidankiisii. Wallow aad looga badnaa, misana muslimiintii sutida ayay qabteen. Ragga maalintaa sida aadka ah u dagaalamay waxaa kamid ahaa nin la oran jiray Mataan Cismaan oo Imaamka walaashiis qabay. Waxaa kale oo si wanaagsan u dagaalamay Cali Garaad oo Mataan walaakiis ah, Axmad Guray (oo aanan ahayn Imaamka), Farshaxan, Kaar Cali, Macjero Xuseen, Muuse Cabdullaahi Maakhabe iyo Yuusuf Latixiye. Dagaalkaasi wuxuu bilowday markay cadceeddu soo bax! ! day illaa casar gaabkii ayuu socday. Waxaa ugu dambaystii ku jabay ciidamadii masiixiga. Tirada khasaaruhu kumanyaal ayuu kor u dhaafay. Guushaas ay muslimiintu heleen maahayn mid si dhib yar ku timid. Nimankii waawaynaa ee xagga Xabashida ka dhintay maalintaa waxaa kamid ahaa Aqa Miikhaa´iil oo nin aad u adag ahaa. Imaamka ayaa waran ku dilay. Waxaa kale oo dagaalkaa ku dhintay Abadaan Darwishwaan oo khasnaji u ahaa boqorka, Midle oo calanka boqorka siday iyo rag kale oo badan. Dhanka muslimiinta ragga ka shahiiday waxaa kamid ahaa Kabiir Ibraahim oo ahaa mu´adinkii Imaamka iyo Fiqi Maxamad Daw. Inkasta oo tirada muslimiinta ka dhimatay ay 5000 ahaayeen, misana waxaa u badbaaday raggii madaxda ahaa ".\nAdeer ! dagaalkan oo la magac baxay Shimbira-kore wuxuu dhacay sanadkii 1529-kii, wuxuuna ahaa kii ugu muhiimsanaa oo ay soomaalidu ku gaareen guulihii is-daba joogay oo ay Aksum ku qabsadeen. Markaas oo boqorkii Abasiiniyiinta uu baxsaday, illaa laga dilayna wuxuu hadba ku dhuumanayay dhulka buuralayda ah ee galbeedka Itoobiya. Markuu dhintay dabadeed, waxaa taladii Xabashida la wareegay wiilkii boqorka oo la oran jiray Gladiolus. Adeerow intaanan Boqorka la dilin wuxuu dhambaallo calaacal ah u dirsaday baadarigii xilligaas ugu weynaa masiixiyiinta iyo boqorkiii Bortuqiiska King Jhon III. Adeerow Bortuqiiska oo xilligaas ahaa dowladda dunida ugu xooga weyn ayaa boqorkoodii wuxuu markiiba ka soo jawaabay dhambaalkii uu ka helay boqorkii Xabashida. Boqorku wuxuu farriin degdeg ah u soo diray wiil uu dhalay oo wakiil uga ahaa mustacmarad uu xilligaa! ! s Bortuqiisku ku lahaa dalka Hindiya. Wiilkaas waxaa la oran jiray De Gama. Boqrku wuxuu wakiilka soo faray in uu si degdeg ah ciidan ugu diro dagaalka ka socda geeska Afrika, kuna dadaalo in uu ka badbaadiyo dagaalka iyo dabka ay muslimiintu ku wadaan dadka masiixiga ah ee halkaas ku nool, dalkoodana uga xoreeyo ciidamada shisheeyaha ah ee ka qabsaday. Xilligaas dagaalku wuxuu socdey 12 sanadood.\nAdeer ! wakiilkii Hindiya fadhiyay markiiba waa uu ka soo jawaabay farriintii aabihiis. Wuxuu diyaariyay ciidan tiradoodu dhanyahay 450 nin oo hub casri ah sita. Wakiilku wuxuu ciidanka masuul uga dhigey nin la yiraahdo Christopher de Gama. Waxaa dhalay bad-mareenkii caanka ahaa Vasco de Gama. Ciidankaasi oo badda ku soo safray iyaga iyo hubkii ay siteenba, waxay ka soo degeen magaalada dekadda ah ee la yiraahdo Masawac dabayaaqadii sanadkii 1541-kii, iyada oo uu weheliyo nin la yiraahdo Sebla Wangel oo ka tirsanaa caa´iladda reer boqor ee Xabashida.\nCiidamadii Burtuqiisku dhabarka ayay soomaalidii kaga yimaadeen. Hubka ay siteen wuxuu ahaa mid eeyan soomaalidu u babac dhigi karin. Kaddib markii ay labadii ciidan isku heleen agagaarka balliga Taana ayaa soomaalidii khasaaro badan la gaarsiiyay, laguna khasbay in ay dib uga laabtaan degaamadii ay Xabashida ka qabsadeen. Dagaalkaasi wuxuu dhacay bishii abriil sanadkii 1542-kii. Afar bilood dabadeed, soomaalidii waa ay soo rogaal celiyeen, halkaasna waxaa lagu jebiyay ciidamadii Bortuqiiska. Hoggaamiyahoodii ahaa Christopher de Gama nolol ayaa lagu qabtay, dabadeedna waa la dilay.\nAdeer ! Imaam Axmad Gurey wuxuu ku shahiiday dagaal dhacay markay taariikhdu aheyd 25/ 2- 1544-kii, halkaasna dhaawac ayaa ka soo gaaray kacdoonkii uu hormoodka ka ahaa. Imaamka dabadiis waxaa halgankii sii waday wiil uu abti u yahay oo la yiraahdo Imaam Nuur bin Mujaahid. Kaddib markii ay soomaalidii soo tabar yareeyeen ayaa Imaam Nuur wuxuu ciidamadiisii ku ururiyey difaaca magaalada Harar. Dagaal ay xabashidu soo qaadeen 23/ 3- 1567-kii ayaa Imaam Nuur wuxuu ku diley boqorkii xabashida ee la oran jirey Gladiolus. Imaam Nuur wuxuu dhintey sanadkii 1567-kii, wuxuuna ku aasan yahay magaalada Harar, illaa iyo haatanna qabrigiisu waa macruuf. Halkaasna waxaa ku af jarmay taariikhdii dowladdii Awdal.\nAdeer ! qarigii 17-aad, waxaa degaankeena ka jiray labo bulshadood oo ku guulaystay in ay habeeyaan hanaanka siyaasadda urursan centralized states, kuwaas oo xilligaas midna ay hanaqaad ahayd midna ay curatay. Saldanada Ajuuraan oo degaankeedu ahaa bartamaha iyo koonfurta Soomaaliya ayaa waxaa loo yiqiin boqortooyadii Cagaarayd. Taasina waxay ka dambaysay markii ay hor u marisay nadaamka beero falashada. Beerihii, ay reerka Ajuuraan, ka beerteen daamanka webiga Shabeelle ka sokow, waxay hor u mariyeen farsamada ceelasha lagu qoto. Taasina raadkeeda wuxuu ka muuqdaa ceelashii ay ka qodeen dhulka oomanaha ah, kuwaas oo qaar kamid ah illaa iyo hadda laga cabo. Adeerow waxaa la rumeysan yahay in markii ugu dambaysay Tuulada Buur-Cukur (Qalaafe iyo Feer-feer dhexdooda) ay ahayd xarunta saldanaddaasi. Waxba lagama hayo raadkoodii, laakiin sheekooyinka laga soo gaaray da´wayntii soomaaliyeed waxay xuseen in saldanadaasi lagu burburiyay colaad baax! ! ad wayn oo ay beelaha Hawiye ku soo qaadeen. Waxaa jira oraah oranaysa\n" Sagaalka Ajuuraan, sagaalka Samaale ayaa kiciyay "\nFarsamadii reerka waxaa inoo tilmaamaya sheeko laga wariyay oday Ajuuraan muddo 70 sano laga joogo. Odaygaas oo da´diisu ay 100 sano kor u dhaaftay waxaa lagu waraystay degmada Kismaayo, wuxuuna yiri :\n" Ajuuraan wuxuu lahaa digsiyo maar ah oo geela afar jirka ah marka la gowraco oo la harag-siibo inta cagaha kor loo jeedsho dhabarka loo gelin jiray dabadeedna halkaas ciidamada loogu karin jiray raashinka ee weli mala helay ? ".\nWaxaa loogu jawaabay maya.\n" Ajuuraan wuxuu lahaa ceel ku yiil degaanka Ceel-Buur oo geela ka caba uu saddex jir ku ilmo qaadi jiray ee weli mala helay ? ".\n" Ajuuraan wuxuu yiqiin geed ay dhacaankiisa u adeegsan jireen sunta fallaaraha afka laga mariyo. Shimbiruhuna markii ay dushiisa marayaan waa ay soo daadan jireen ee weli mala helay ? ".\nWaxaa loogu jawaabay maya. Markaas buu yiri :\n" Ajuuraan iyo farsamadiisii waa ay is-raaceen ".\nAdeerow waxaa jiray rag dal-mareeno ahaa oo bartamihii qarnigii 16-aad soo gaaray dhulkii uu Ajuuraanku ka talinayay. Dalmareenadaas waxaa kamid ah Don Santos oo u dhashay dalka Bortuqiiska. Ninkaasi wuxuu reebay qoraal uu kaga waramayo qaabkii ay u noolaayeen dadkeenii halkaas ku dhaqnaa. Waxyaabaha uu xusay waxaa kamid ah wiilal da´doodu tahay 7 iyo 8 jir, kuwaas oo madaxa ku sitay duubab lagu xabkeeyay. Sida dhaqanku ahaa, wiilashaasi duubka laga furi maayo illaa ay inta dagaal ka qayb galaan ay nin cadow ah dilaan. Weliba shardi ayaa la jira oo waa in ninka la dilay madaxiisii la hor keeno odayga reerka. Halkaas buu darajo kaga helayaa beesha, loona saamaxayaa in uu guursado. Adeer ogow oo sheekooyin noocaas ah waxaa laga helaa dhaqanka reeraha Masayda iyo qaar kamid ah Oromada, kuwaas oo labaduba kamid ah bah-waynta ku hadla afka Kuushiitiga.\nSaldanadii beelaha Harti ayaa iyana kobocday wakhti lagu qiyaasayo bartamihii qarnigii 16-aad. Taasina waxay ka dambaysay markii uu Boqor Maxamuud Yuusuf Maxamuudkii 1-aad ku guulaystay in uu nadaam urursan u sameeyo beelaha Hartiga ah ee degaankoodu yahay xeebaha waqooyi-bari ee Soomaaliya. Boqor Maxamuud wuxuu hor u mariyay dhismo ciidan iyo nadaam ganacsi oo dibadda la xiriira. Waxaa la qiyaasayaa in burburkii ku yimid saldanadii Awdal uu iridaha u furay nadaamkan cusub ee ka abuurmay gobolka waqooyi-bari ee Soomaaliya. Degmada Xaafuun oo xilligaas uu camiray dhaqdhaqaaqii ganacsiga caalamiga ahaa, ahaydna degmada ugu wayneed degaanka ayaa la rumaysan yahay in ay magaalo madax u ahayd maamulkii saldanadda. Inkasta oo ay madaxa la soo kacday, misana saldanadaasi dagaal sokeeye oo xooggan ayaa u diiday in ay hanaqaad noqoto. Taasina waxay ka dambaysay markii uu boqorkii dhintay ayaa wiilashiisii waxay u kala safteen baho iyaga oo isku af-garan wa! ! ayay ninkii ay caleema saari lahaayeen. Dabadeed dagaalo baahay oo ay beelihii kala saftaan ayaa muddo 30 sano ah ka socday degaanka. Ragga dagaaladaas lagu dilay waxaa kamid ah saddex wiil oo uu boqorku dhalay. Waxaa magacooda la yiraahdaa Cumar Maxamuud, Maxamad Maxamuud iyo Warfaa Maxamuud.\nAdeerow ogow oo tan iyo sanadkii 1507-dii, markaas oo uu Vasco de Gama ka soo laabtay raaska lagu magacaabo Cape of Good Hope ee koonfur Afrika, badaha Soomaaliya waxay noqdeen waddo muhiim ah oo doonyaha reer Yurub ay u maraan dalka Hindiya iyo bariga fog. Burtuqiiska oo ahaa reerkii ugu horeeyay oo waddadaas mara ayaa waxay xoog ku degeen koonfur-bari dalka Hindiya, gaar ahaan degmada Goa. Xoogaggii reer Yurub ayaa mid waliba goonidiis ugu dadaalay in uu qayb ka helo dhulka Hindida. Qolo waliba waxay gacan-saar la yeesheen maamulladii kala duwanaa oo ay la haayeen qowmiyadaha reer Hindiya. Waxaa xusid mudan in xilligaas ay Hindiya ka jireen dagaalo sokeeye oo xooggan. Dagaaladaas oo u qaab eg kuwa dalkeena ka taagan ayaa waxay ahaayeen kuwo xukun lagu raadinayay. Taasi waxay sababtay in hadba ay kooxo is-xulufaystaan si ay gacanta sare u yeeshaan. Ciidamadii reer Yurub ay! ! aa waxay dhex boodeen xoogaggii is-xulufaysanayay ee Hindiga ahaa. Aritaasina waxay fursad siisay xoogaggii reer Yurub oo si sahlan u dhex qaaday Hindiya iyo dadkeedii. Xilligaas ahmiyadda ay xeebaha soomaaliyeed lahaayeen waxay garab socotay hadba sida ay u soo kordhayeen dhaqdhaqaaqa doonyaha ka imanayay Yurub kuna sii qulqulayay Hindiya.\nAdeer ! sanadkii 1741-kii, nin la yiraahdo Axmad bin Siciid oo dhalashadiisu tahay Yaman ayaa maamulkii Cismaaniyiinta ka eryay degaanka koonfur-bari ee khaliijka (Cumaan). Axmad wuxuu halkaas ka dhisay maamul saldanadeed oo uu isagu oday ka yahay. Waana maamulkaas midka ay ku abtirsadaan salaadiintii isaga dambeeyay talada dalka Cumaan. Saldanadaasi waxay xiriir ganacsi oo xoog badan la lahayd jasiiradda Sensibaar iyo degmooyinka ku yaal xeebaha bariga Afrika. Dadka reer Cumaan goor hore ayay ku guulaysteen farsamada adeegsiga gaadiidka badaha. Adeerow xus in socdaalkii Vasco de Gama qofka hagayay uu ahaa bad-mareen Cumani ah oo la oran jiray Axmad bin Majiid. Saldanadii waa ay hanaqaaday, waxayna ku caan baxday hanti, xasillooni siyaasadeed iyo ciidan xoog badan oo badaha ku duula. Waxaa u magaalo-madax ahayd degmada Masqad ee dalka Cumaan.\nDabayaaqadii qarnigii 18-aad, khalkhal ku yimid saldanadii Cumaan ayaa adeerow raad ku yeeshay xasilloonidii degaanka xeebaha koonfureed ee Soomaaliya iyo kuwa la deriska ah. Sanadkii 1784-kii, nin la dhashay suldaan Busaydi (suldaankii Cumaan) ayaa wuxuu isku dayay in uu dagaal ku qaado xeebaha bariga Afrika, si uu halkaas uga abuuro imaarad uu isagu oday ka yahay, kana madax-bannaan saldanada walaalkiis. Wuxuu qabsaday jasiiradda Sensibaar iyo degmada la yiraahdo Kilwa ee ku taal xeebta koonfureed ee Tansaaniya. Degaankaasi wuxuu ahaa meel ahmiyad gaar ah u leh taliska saldanadda. Suldaan Busaydi oo arintii ka xumaaday ayaa ciidan ku bixiyay degmooyinkii uu walaalkiis qabsaday, wuxuuna ku guulaystay in uu ka dhigo kuwo madax bannaan.\nQaybtii 5 AAD\nAdeer ! dhacdadaas dabadeed, maamulkii boqortooyada Cumaan muddo ayuu ku sugnaa xasillooni siyaasadeed. Sanadkii 1804-tii ayaa khilaafkii ku soo cusboonaaday. Sababtu waxay ahayd amiir la oran jiray Sayid Siciid ayaa wuxuu dilay walaalkiis oo suldaan ahaa. Dabadeed wuxuu isu caleema saaray taajkii saldanadda. Suldaankan cusubi wuxuu dhisay dowlad adag. Tirada ciidanka saldanadda ayaa xilligiisii waxay gaareen 6.500 oo nin. Waxaa kale oo uu dhisay 15 doonyood oo kuwa dagaalka ah. Markaas buu wuxuu ku fekeray in uu maamulkiisa ku baahiyo dhulkii uu xiriirka ganacsi la lahaa. Sanadkii 1806-dii, suldaanku wuxuu la wareegay jasiiradda Sensibaar iyo magaalooyin ku yaal bariga Afrika, kuwaas oo ahaa degmooyinka Laamo, Kilwa iyo inta u dhexaysa. Waxyaabaha saaciday waxaa kamid ahaa iyada oo dadka reer Cumaan ay raad xoog badan ku lahaayeen degaanka bariga Afrika iyo jasiiradaha u dhow. Guud ahaan bad-waynta Hindiya ayaa xilligaas lagu magacaabi jiray Arabian Lake (balligii Carabta). Adeerow ogow in Cumaaniyiintu ay goor hore bilaabeen in ay xiriir ganacsi la yeeshaan dadyowga degaankeena. Waxaa jirta in bad-mareenada reer Cumaan ay goor hore ogaadeen adeegsiga dabaylaha dul mara badwaynta Hindiya ee lagu magacaabo Monsoon. Doonyaha shiraaca leh ee xamuulka qaada ee u kala goosha Cumaan iyo bariga Afrika ayaa waxay badda ku maaxi jireen dabaylahaas. Ganacsiga saldanaddu waxaa uu ka iman jiray bariga Afrika, kaas oo ganacsatada reer Cumaan ay u gudbin jireen qaaradaha Aasiya iyo Yurub. Adeerow waxyaabaha ay ka ganacsan jireen waxaa ugu waynaa dadka nool Addoomada oo laga keeni jiray illaa iyo bartamaha qaaradda Afrika. Waxaa jiray dallaalay afrikaan ahaa oo la shaqayn jiray ganacsatada carbeed, kuwaas oo dadka ka keeni jiray dhulka gudaha ah ee qaaradda. Dallaalaydu, dadka qaarna waa ay soo iibin jireen qaar kalena waa ay soo qa! ! faalan jireen. Waxaa kale oo Carabtu ay ka ganacsan jireen xubnaha duur-joogta sida haraga Shabeelka, foolasha Maroodiga, miciyaha iyo ciddiyaha Libaaxa, baalasha Gorayada, geesaha Biciidka, qolfaha Diinka iyo Qubada iwl.\nXilliga dhaqdhaqaaqa noocaas ahi uu ka socday xeebaha Soomaaliya, waxaa gudaha dalka ka jiray geedi-hayaan saameyn ku yeeshay deegaankii dadkeenii xoolo-dhaqatada ahaa. Aqoonyahanada u kuur gala culuumta taariikhda, waxay hayaankan ku magacaabaan The Great Waves of Somali Expansion Hirarkii waawaynaa oo ay Soomaalidu ku Dhul Ballaarsanayeen. Adeerow inkasta oo hayaankan ay soomaalidu goor hore bilaabeen misana si muuqata ayuu u kordhay dabayaaqadii qarnigii 18-aad iyo nuskii hore ee qarnigii 19-aad. Waxaa xusid mudan in soomaalidu eeyan xilligaas lahayn maamul urursan oo ka dhexeeyay. Sidaa darteed ayuu hayaankan ka turjumayay masaalixdii kala duwanaa oo ay beelaheenii reer-guuraaga ahaa lahaayeen iyo cimilooyinkii kala duwanaa ee la soo dersay noloshoodii. Cimiladaha sababay in soomaalidu qaxaan waxay isugu jireen kuwan hoos ku xusan :\n1. Colaado iyo ismaan-dhaaf ka aloosmay beelihii xoolo-dhaqatada ahayd, kuwaas oo sababay dagaalo lagu kala guuro. Waxaa kamid ahaa qixii Biyamaal iyo qaar kamid ah beelaha Mareexaan iyo Ogaadeen.\n2. Abaaro adag oo iska daba yimid, kuwaas oo dad iyo duunyoba ku le´deen. Waxaa kamid ah qixii qaar kamid ah beelaha Harti.\n3. Kacdoon siyaasadeed oo ay ku fogeynayeen maamullo ku gabood falay beelihii la deriska ahaa. Sida kacdoonkii beelaha Bartire iyo kii Abgaal.\nAdeer ! waxaad ogaataa in hayaankani uu wax wayn ka beddelay deegaan-siyaasadeedkii dadkeenii reer guuraaga ahaa. Wuxuu sababay isbeddel ah demographic changes, kaas oo ku yimid degaankii iyo tarankii bulshooyinkii ka qayb qaatay qaxan. Hayaankan ayaa sababay muuqaalka uu maanta leeyahay dhulka loo yaqaan Soomaaliya ee leynoo ogsoon yahay iyo dhulka inaga maqan oo ay dadkeenu degaan.\nAdeerow waxaa kale oo xusid mudan Shiikha la yiraahdo Ibraahim Xasan Yabarow oo dhalashadiisu ahayd Wanla-wayn, kaas dalka ku soo laabtay sanadkii ugu dambeeyay qarnigii 18-aad. Shiikh Yabarow oo ahaa nin ka tirsan dariiqada Axmadiyada ayaa bilowgii qarnigii 19-aad wuxuu aasaasay xarumihii xertii Baardheere ee magaceedu ahaa Jamaacada. Sanadkii 1797-kii ayuu Shiikhu magaalada xurmaysan ee Maka wuxuu kula kulmey Shiikh Axmad Bin Idiriis oo ahaa ninkii aasaasey dariiqada lagu magacaabo Axmadiya. Adeer ! goor dambe ayuu shiikhu wuxuu noqday nin asal raac ah. Wuxuu hoggaamiye ka noqday dhaqdhaqaaq lagu nooleynayo saldhigyada diinta Islaamka. Shiikhu wuxuu qaatay aragti lamid ah tii uu Shiikh Maxamad Cabdi-Wahaab ku baaqay oo ahayd diin aanan barax lahayn dariiqona aanan ku xirreyn. Shiikh Yabarow wuxuu dadka kala diriri jiray tubaakada, heesaha, cayaaraha iyo is-dhex galka ragga iyo dumarka.! ! Wuxuu ka reebi jiray macsida. Wuxuu dadka fari jiray in laga reebtoomo ganacsiga xubnaha duur-joogta. Dumarka wuxuu fari jiray in oogadooda ay asturaan. Guud ahaanna wuxuu dadka u sheegi jiray in ay ku dhaqmaan shareecada Islaamka, cibaadadana ay ku dadaalaan. Shiikhu wuxuu yeeshay xarun u saldhig ah oo uu dadka wax ku baro. Waxaa halkaas ka abuurmay dugsiyo lagu barto noocyada culuumta diinta Islaamka. Sanadkii 1819-kii, tirada ragga ardayda halkaas wax ku baranaysay waxay dhaafsiisnaayeen 100 nin. Sanadkii 1840-kii, tirada xertii Shiikhu waxay kor u dhaaftay 20.000 oo nin, kuwaas oo badankoodu ahaa qolyihii Daaroodka ahaa ee degaanka ku soo hayaamay.\nQaybtii 6 aad\nAdeerow beelaha Harti ayaa iyaguna ka qayb qaatay hayaankii ay xoolo-dhaqatadeenii ku dhul fidsanayeen. Abaaro iyo colaado ka dhacay degaanka ay beelahan ku nool yihiin, qaybtii hore ee qarnigii 19-aad, ayaa loo aanaynayaa qaxa ay qaybo kamid ah la aadeen galbeedka iyo koonfurta Soomaaliya. Dagaalada waawayn oo xilliyadaas ay Hartigu isku laayeen waxaa kamid ah mid dhex maray Majeerteen iy Dhulbahante. Waxaa xigay mid dhexmaray Warsangeli iyo Majeerteen. Labada dagaalba waxay ku xusan yihiin gabaygii guubaabada ahaa ee uu xilligaas beeshiisa u tiriyay Aw-Muuse Ismaaciil. Tixihii gabaygaas waxaa kamid ahaa :\nDadow heehe caaqibo miyaa xarigi loo duulshay\nMa waxaan diidayaa uumiyuhu dan uga rayn waayay\nDacartaan hortii xiray miyaa la igu soo daayay\nCiil iyo hammi aan dumin miyaa la igu daardaaray\nInaynu diir kharaarrahay miyaa uunki laga daahay\nDagaal inaynu hoog dhigi miyaa dad ina moodaynin\nMa waa xukun Ilaah deyay waxeer nalaga doonaayo !\nDagaaladan waxaa ka horeeyay kuwo in muddo ah ka dhex aloosnaa beelaha Majeerteen dhexdooda, kuwaas oo ay sababeen dil loo gaystay Boqor Yuusuf Cismaan iyo wiilkiisii Boqor Maxamuud Yuusuf Maxamuudkii III-aad. Labada boqor waa Boqor Cismaan aabihiis iyo awoowihiis.\nHayaanka ay colaadahan iyo abaaruhu sababeen ayaa hayaamadii ay beelaha kale ku soo qaxeen wuxuu kala mid ahaa isaga oo sidii hir oo kale dhowr xilli oo kala duwan soo kacay. Isla markaasna wuxuu ku khilaafsanaa waddooyinka uu soo maray oo isugu jiray bad iyo berri. Adeerow sida ku xusan sheekooyinka da´waynta reeraha, dadkii Hartiga ahaa oo ka qayb galay hayaankii ugu horeeyay waxay qaxeen wakhti ku aaddan 20-kii sano ee u horeeyay qarnigii 19-aad. Dadkaasi waxay ka qayb qaateen dagaallada lagu magacaabo Dagaalkii Ajida ee lagu kiciyay dadyowgii Oromada ahaa ee ku noolaa degaanka Juba. Degaanka degmada Jilib ayaa saldhig u ahayd beelaha soomaaliyeed ee hayaanka ahaa. Beelahaasi waxay isugu jireen Biyamaal, Harti, Ogaadeen iyo Tunni.\nBartamihii qarnigaas ayaa hirkii labaad ee reeraha Hartiga uu soo kacay. Arrintaasi waxay ka dambaysay markii doon laga lahaa degmada Xaafuun ay ku xumaatay meel kamid ah xeebta gobolka Jubada Hoose. Dadyow meesha degganaa oo Baantuu ahaa ayaa ku soo duulay doontii iyo dadkeedii, kuwaas oo dadkiina laayay hantidiina dhacay. Rag dilkaas ka baxsaday ayaa qaylo-dhaan gaarsiiyay degaankii ay ka yimaadeen dadka la laayay. Dabayaaqadii sanadihii 1860-aadkii ayaa 14 doonyood oo ciidan saaran yahay waxay duulaan ku yimaadeen degaamada xeebaha ah ee Juba. Adeerow waxaa xusid mudan in xilligaas uu degaanka ka talinayay suldaankii reeraha Wiitu ee la oran jiray suldaan Axmad Bin Fumoluuti Nabahani. Suldaankaas oo ku magac dheeraa Siimba ayaa sanadkii 1862-kii wuxuu isku dayay in uu saldanaddiisa ku ballaariyo koonfurta Soomaaliya. Xilligaas waxaa maamulka suldaanka hoos imanayay dhowr qowmiyadood oo kamid! ! ah qowmiyadaha Sawaaxiliga ah, waxaa kamid ahaa Booni iyo Watoro oo labaduba ay ahaayeen Baantuuga Soomaaliya. Watoro waxay ahaayeen dad isu tegey oo addoomo ahaa, kuwaas oo meelo kala duwan ka soo baxsaday, kaddib markii ay u adkeysan waayeen noloshii addoonsiga. Dadkaasi waxay ku noolaayeen tuulooyin ku yiil dhulka howdka ah ee u dhexeeya koonfurta Soomaaliya iyo waqooyi-bari Keenya. Reeraha kale ee Booniga ahaa waxaa xilligaas hoggaaminayay nin la oran jiray Bin Bahero ee u dhashey reeraha Avatulla. Waxaa la yiraahdaa, ninkaasi wuxuu ahaa Soomaali (Baajuunta Soomaaliya). Avatulla waxay kamid yihiin 8-da jifi oo ay Baajuunta Soomaalida u qaybsan yihiin, waana reerka ugu weyn. Sidaa darteed baa Bin Bahero wuxuu damcay in uu mideeyo dadyowgii Wiitu iyo Booni oo ay nadaam qura iyo magaalo-madax mid ah ay yeeshaan. Waxay magaalo-madax u doorteen mid kamid ah tuulooyinkii Wiitu ee ku yiil dhulka howdka ah, taas oo magaceeda l! ! a oran jiray Balawa.\nAdeer ! duulimaad is-daba joog ah ayaa Baantuugii kaga yimid dhanka badda, kaas oo ay horseedayaal ka ahaayeen raggii aano-doonka ahaa. Dhul daaqsinka ku wanaagsan iyo xoolo badan ayay Hartigu ku qabsadeen dagaaladaas. Waana xilligaas goorta uu reebay nin waayeel ahaa oo la socday ciidamada, ooraahdii oranaysay :\nWaamo iyo waayeelnimo ayaa ii kulmay.\nDagaalladaasi waxay sababeen hayaan baaxad wayn oo beelaha Harti ay horseedayaal ka noqdeen, kaas oo xoolo-dhaqatadii soomaaliyeed ay la beegsanayeen koonfurta dhulka u dhexeeya labada webi ee Juba iyo Taana. Dabayaaqadii qarnigii 19-aad hayaankii reerahan ayaa wuxuu gaaray degaanka ay ku taal buurta la yiraahdo Mount Kenya oo 180 km. u jirta Nayroobi, halkaas oo illaa maanta ay ka muuqdaan waababkii ay xoolaha ku xeraysan jireen iyo meelihii ay ciidamadooda fadhiyi jireen. Waxaa xusid mudan in aasaaska degmada Siyelow Isiolo ay kamid tahay degmooyinka ku aasaasmay dhaqdhaqaaqii hayaamadii xoolo-dhaqatadeena, gaar ahaan kuwii Hartiga.\nAdeer ! degaanka Juba waa dhimbisha ay ka dami wayday dagaalada sokeeye ee dalkeena ka aloosan sanooyinkan danbe. Sida la filayona waa degaanka ugu dambeeya oo ay nabadi ka unkami doonto, haddiiba la helo caqli qiimeeya macnaha nabaddu leedahay. Sidaa darteed waa ay haboon tahay in aanu fiiro gaar ah ku eegno taariikhda dhulkan. Magaca Hinter-land ayaa wuxuu yahay midka ay taariikhyahanadu u yiqiineen dhulka u dhexeeya webiga Juba iyo webiga Taana. Wuxuuna kamid yahay degaamada qiimaha gaarka ah leh marka laga hadlayo taariikhda geeska Afrika. Ninka la yiraahdo J. de V. Allen oo macallin ka ah jaamacadda Nayroobi ayaa wuxuu xusay, natiijooyinkii laga helay diraasaadkii lagu sameeyay degaankan, in ay noqdeen kuwo iska hor imaanaya. Macluumaadkaas iskhilaafsan xal baa loo heli lahaa hadii saddex arrimood ay cadaan lahayd :\n1. Taariikhdii boqortooyadii Shunguwaaya, oo ahayd saldanad ay Baantuugu lahaayeen qarniyadii dhexe.\n2. Dadka ku hadla afka Baantuuga Bantu-speakers, goorta ay yimaadeen degaanka, iyo haday jiraan dadyoow kale oo deganaan jiray agagaarka webiga Taana.\n3. In Soomaalida iyo Oromada ay yihiin dadyowga xoolo-dhaqatada ah ee geeska Afrika dega kuwii ugu horeeyay.\nJ. de V. Allen wuxuu tilmaamay in ay jireen dadyow xoolo-dhaqato ahaa ee ku noolaa koonfurta Soomaaliya, kuwaas oo sida la malaynayo aanan ahayn Soomaali. Dadyowgaas oo ku hadli jiray af-soomaaliga iyo kan Oromada, waxay degaanka ku noolaayeen markay taariikhdu ahayd 1300 - 1700 c. d. In ay muddadaas ka hor deganaayeena waa suurogal, waxaase adag in la helo raadkoodii iyo halkii ay ku dambeeyeen. Balse hadii aanu wax iska weydiino in ay jiraan dad haraa ah oo ka soo farcamay nimankaas, si raad noocaas ah loo helo waxaa khasab ah in marka horeba la´eego qaabka dhismaha dhaqan-dhaqaale oo ay leeyihiin dadyowgii geeska Afrika ku noolaan jiray. Adeerow hadii aanu siguud u eegno dadka Baantuuga ah ee ku nool dalalka bariga Afrika (Soomaaliya, Keenya iyo Tanzaaniya), waxaanu helaynaa in ay yihiin dad luqadooda iyo dhaqankoodu uu mid yahay. Muddo badanna waxay deganaayeen bariga Afrika. Waxaa jira arrimo ay taariikhyahanadu si guud isugu waafaqsan! ! yihiin oo ku saabsan dadyowga Baantuuga ah ee ku nool xeebaha koonfureed ee Soomaaliya. Waxaa arrimahaas guud hoos yaalla waxyaabo furuuc ah oo laysku khilaafsan yahay, waxaana kamid ah :\nYay yihiin dadkan afka Baantuuga ku hadla ?.\nXaggee bay ku noolaayeen ?.\nImisay soo jireen ?.\nAragtida ay Soomaalidu ka qabaan dadka baantuuga ku hadla waxaa weeye in ay yihiin dad qarnigii 19-aad yimid dalka Soomaaliya, waxaana keeney carabtii adoonsiga ka ganacsan jirtay, asalkooduna waxay ka yimaadeen Keenya iyo Tanzaniya. Mar danbe baa waxay noqdeen dad beeralay ah oo waxay degeen dhulka u dhexeeya labada webi ee Juba iyo Shabeele. Dalaga ay soo saaraan waxaa iibsan jiray ganacsatadii deganayd magaalooyinka xeebaha ku yaal sida Xamar, Marka iyo Baraawe. Dadka Baantuuga ah ee Keenya ku nool ee sheegta in asalkoodu uu Soomaaliya yahay waa kuwan hoos ku xusan :\n1. Majikeendha: waxay degaan bartamaha iyo xeebaha Keenya.\n2. Pokomo: waxay degaan waqooyi-bari Keenya iyo daamanka webiga Taana.\n3. Qeybo Sawaaxiliga kamid ah sida: Baajuun oo degaankoodu yahay xeebaha waqooyi bari ee Keenya iyo Mambuuri oo iyaguna dega waqooyiga magaalada Mambaasa.\nDadkaasi waxay sheeganayaan xilligii boqortooyadii Shunguwaaya in ay deganaayeen koonfurta dalka Soomaaliya gaar ahaan dhanka webiyadu maraan iyo magaalooyinka ku yaal xeebaha bad-weynta Hindiya. Dadkaasi waxay u arkaan sharaf wayn in ay ku abtirsadaan boqortooyadii Shunguwaaya. Waxyaabaha laga helay meelaha la faagay ee dhulkaas kamid ah waxay muujinayaan wax ka duwan waxa ay sheeganayaan Baantuuga Keenya. Waxaa la qiyaasayaa in Oromadu ay dhulka ka qaaday dadyowgii Shunguwaaya qarnigii 16-aad. Waxaa la ogsoon yahay in ay Shunguwaaya degaankaas ku noolaayeen illaa iyo intii ka horeysay sanadkii 1600, balse ay ka hareen haraa ku noolaa koonfurta iyo dhulka xeebaha ah.


Golaha amniga ee UN - BBC News Somali\nPosted at 3:42 24 Abriil 20213:42 24 Abriil 2021\nXubnaha Golaha Ammaanku ayaa muujiyay si aad ah uga walaacsan sii socoshada jahwareerka siyaasadeed iyo khilaafka u dhexeeya hoggaamiyeyaasha siyaasada Soomaaliya ee ku aaddan qaabka doorashada loo qabanayo .\nPosted at 6:38 27 Febraayo 20216:38 27 Febraayo 2021\nPosted at 8:32 24 Nofembar 20208:32 24 Nofembar 2020\nSaddex toddobaad ka hor ayay aheyd markii dowladda Itoobiya ay howlgal militeri ku qaaday gobolka TigrayImage caption: Saddex toddobaad ka hor ayay aheyd markii dowladda Itoobiya ay howlgal militeri ku qaaday gobolka Tigray\nGolaha Ammaanka ee Qaramada Midoobey ayaa maanta gelinka danbe ka shirayaa colaadda ka taagan gobolka Tigray.\nKulankan Golaha Ammaanka ayaa imaanaya xilli dowladda Itoobiya ay sheegtay inay isku diyaarineyso sidii taangiyada dagaalka loogu weerari lahaa caasimadda Mekelle.\nRA'isal wasaaraha Itoobiya Dr Abiy Axmed xoogagga TPLF wuxuu ugu baaqay seddex maalmod oo Arbacada ku eg iney si nabad ah dowladda isugu soo dhiibaan, isaga oo sheegay iney ciidamadiisu magaalada Mekelle ay hareereeyeen ayna dhici karto wajiga seddexaad ee ugu dambeeyey dagaalka inuu billowdo.\nAbiy Axmed wuxuu hoggaanka Tigraay uu u sheegay in la marayo "meel aan laga noqon karin".\nPosted at 8:59 27 Oktoobar 20208:59 27 Oktoobar 2020\nPosted at 21:51 18 Juunyo 202021:51 18 Juunyo 2020\nDucaale: Uma adeegsan doonno kursiga Golaha Ammaanka khilaafka Soomaaliya\nKenya iyo Soomaaliya ayaa isku haya xuduud badeedka u dhexeeya.\nPosted at 15:55 17 Juunyo 202015:55 17 Juunyo 2020\nDalalka xubnaha ka ah Qaramada Midoobay oo tiradoodu dhantahay 193 dal ayaa maanta cod u qaadi doona Kenya iyo Djibouti kii ku fadhiisan lahaa kuraasta aan joogtada ahayn ee qaaradda Afrika looga qoondeeyey midkood oo ay tartan ugu jireen beryahan ba labada dal.\nPosted at 14:40 28 Sebtembar 201914:40 28 Sebtembar 2019\nMadaxweynaha Jabuuti oo Qaramada Midoobay geeyay hardanka kursiga ee kala dhexeeya Kenya\nJabuuti ayaa dadaal ugu jirta sidii ay ku hanan lahayd kursiga Afrika ee golaha amniga ee Qaramada Midoobay\nPosted at 10:27 29 Agoosto 201910:27 29 Agoosto 2019\nMuxuu yahay qaraarka 1267 ee Kenya ay dooneysay in loo adeegsado Al-Shabaab?\nGolaha Amniga ayaa la sheegay in uu diiday qaraarka oo loo arkay in "caqabad uu ku noqon karo hay'adaha".\nPosted at 13:18 24 Agoosto 201913:18 24 Agoosto 2019\nMuxuu maamulka Koonfur galbeed ka sheegay Safiirka Peru ee Qaramada Midoobay?\nGolaha amaanka ee Qaramada Midoobay ayaa dhawaan kulan ka yeeshay xaaladda Soomaaliya


XASAN ABSHIIR FAARAX OO PUNTLAND AMA MAJERTEEN KA GALAY TAARIIKH MADOW..\nPosted to the Web February 27, 2002\nDhamaan dad weynaha Soomaaliyeed sidda ay u dhan yihiin meelkasta oo ay joogaan waxay la socdaan taariikhda XASAN ABSHIIR taaso ah mid ku jirta baalmadow, taas waxaan uga jeedaa marku ahaa Xassan duqa magaalada Xamar iyo markuu ahaa gudoomiyaha Goboolka SH/Dhexe wuxuu sameeyey waa lagaranayaa oo taasi is weydiin malahan.\nWalaalyaal maxaa Xasan Abshiir oo aqoon diineed iyo mid maadi lahayn maxuu jagooyin sar-sare uga soo qabtay dawladii Maxamed Siyaad?\nWaxaa loo adeegsan jirey burbuurinta iyo isku dirka reerka uu ka dhashay taas waxaa sabab u ah oo cadaan ah in uu talada wax ka bixiin jirey lagu burbuurin jirey, Majeerteenka, markii guryahooda iyo baraagaha taangiga lamarin jirey lana oran jirey (Gabdhahoodu waa xalaal ninkii kufsada ama soo fuula amarkaasna uu bixiyey Maxamed Siyaad).\nIn uu soo jeedin jirey in lalaayo wax garadka iyo dhalinyarada taaso uu ku guubaanin jirey Maxamed Siyaad sabato ah haddii aan taas lasamayn waxay aadayaan kulmis iyo Cabdulaahi Yusuf marka si ayna taasi u dhiciin waa in waxna la la dilaa waxna xabsiga loo taxaabaa, haddaba walalayaal arrimaha Xasan Abashiir halkan laguma soo koobikaro wuxuu Soomaali kagalay khaasatan reerka uu ka dhashay ee Majeerteen oo uu maanta kaga jiro tariikh mugdi ah.\nIntaas ka dib Xasan Abshiir muxuu Raysal Wasaaraha Carta ku hantay markii uu ka waayey Cabdiqaasin wuxuu karabey Prof. Cali Khaliif Galayr oo ahaa wixii aan rabo yeel, Calina ku gacansayray figrada uu wato Cabdiqaasin, ayaa waxaa xodxodasho ugu dhaqaaqay Xasan Abshiir oo balan qaaday in uu asagu fulinayo haddii la cayriyo Cali khaliif oo booskiisa la geeyo taasna waxaa u riyaaqay Cabdiqaasin oo horay u yiqiinay.\nXasan wuxuu balan qaaday in haddii aan jagadaas qabto inta ka hartay Puntland in aan siraaciyo, madaama aan intii badnayd ku guulaystay Puntland-na ay gacanteena soo galayso.\nIn aan soo xarayndoono ciidamada Gen.Moorgan Kismaayana ay tahay meel aan qabiil sheegan karin, arrintaaso xataa golaha wasiirada iyo kuwa baarlamaankuba la yaaban yihiin hanka Xasan Abshiir.\nBAL ILA ARKA !\nWalaalyaal Xasan wuxuu ku dhaqaaqay in uu fuliyo balankii uu la galay Cabdiqaasim wuxuuna sameyey balamadii qaar ka mid ah waana sidaan.\nWuxuu ku dhaqaaqay in uu Beesha Ciise Maxamud gudaha iyo dibadaba lahadlo oo uu kadhaadhiciyo in uu ku faraxsan yahay jagada laweyn isla markaasna wixii kaga jira Ciidamada Gen.Moorgan laga soo saaro, arrintaasna in badan waa ku gacansayrtay taladaas foosha xuun, waxaa taladaas ku gacansiiyey Ninka caanka ah oo la igu yirih wuxuu degan yahay CANADA isla markaasna ah Gudoomiyaha jaaliyada Hartiga oo isagu figradaas u riyaaqay, haddana ku jira olole aad u culus, ninkaas oo layiraahdo Xasan Aloore waxayna u direen lacag dhan US-12,000 oo doolar.\nNinkii horay u ahaan jiray Taliyaha Ciidanka Gen.Moorgan oo magaciisa la igu sheegay Col. Xagaafe ayuu soo kaxaystay kaasi oo haatan ku sugan Xamar kana tirsan istaafka khaaska ah ee Xasan Abshiir si uusan ninkaasi halgan dambe ula galin ciidankii uu ka tirsanaa ee xoraynta Kismaayo.\nHaddana isagoo la kaashaanaya Xassan ninkaas hore ee usoo gacan galay waxay olole ugu jiraan sidii ay Xamar ugu diri lahaayeen Ninka la yiraahdo, HOONGORE oo isagu ka mid ah saraakiisha halganka xoraynta Kismaayo kula jirta Gen. Morgan iyagoo doonaya inay ay lacag siiyaan ka dibna ay dhahaan la soo dagaalan Moorgan, inta rag inooga hartayna ka soo saar.\nWalaalayaal waxaad ogaataan in aan soo qorayo wixii xog hoosaad aan helo markaan helaba.


Akhriso: Duqeymaha Mareykanka Ee Al-shabaab Iyo Saameyntooda Fog – Goobjoog News\nIyaga oo ka jawaabaya sida uu Trump ugu aqoonsaday magaalada Qudus caasimadda Isra’el , Al-shabaab waxaa ay todobaadkan 19 saac heysteen Hotel ku yaalla Nairobi iyaga oo halkaasi ku dilay 12 qof.\nSida ay qortay jariidadda afka dheer ee The Washington Post, marka laga soo tago dilka iyo khasaaraha hantiyeed iyo midka nafsiga ah ee soo gaaray dadka Kenyaanka ah, Al-shabaab waxaa ay sidoo kale ka jawaabayeen duqeynta Mareykanka u geystaan.\nSanadkii tagay 47 jeer ayey Mareykanku duqeeyeen fariisimaha Al-shabaab, taas oo ka badan sanadkii ka 2017 oo ahaa 31 duqeyn. 2018 waxaa ay Al-shabaab duqeymaha looga dilay in ka badan 300 oo December keliya laga dilay 62 qof.\nKhubaro ayaa The Washington Post u sheegay in duqeynta ay cadaadis saareyso kooxda balse aaney meesha ka saari-doonin inay dib isu aruursadaan, saameynta fog ama weerarro qaadaan.\n“in kasta oo duqeymaha ay waxyeeli karaan awoodda Al-shabaab waqtiga dhow, laakin lama hubo sida ay uga hortagi karaan inay dib isu aruursadaan” sidaasi waxaa yiri Lauren Blanchard, oo ah falanqeeye ka howl gala the U.S. Congressional Research Service.


Banaanbax Maanta Ka Billowday Magaalada Garoowe. | Warbaahinta Ayaamaha\nBanaanbax Maanta Ka Billowday Magaalada Garoowe.\nMUQDISHO-AYAAMAHA-Magaalada Garoowe ee Xarunta Gobolka Nugaal ayaa waxaa ka dhaca Banaanax ballaarna oo ay dhigayaan qaar kamid ah dadka deegaanka Magaaladaaas.\nBoqolaal dadweyne oo isugu jira dhalinyaro, Haween iyo Caruur ayaa banaanbaxaas xiligaan ka wada bartamaha Magaalada Garoowe, iyagoona uga soo horjeeda Sicir barar xoogan oo ka jira halkaas.\nBanaanbaxayaasha ayaa waxaa ay wadooyinka ku gubeen taayaro, iyaga oo sidoo kale fujiyay boorarka sawirka Madaxweynaha Puntland ee ku dheganaa bartamaha magalada Garoowe ee xarunta Gobolka Nugaal.\nXukuumadda Madaxweyne Saciid Cabdullaahi Deni ayaa waxaa ay ugu baaqeen inay waxka qabato sicir bararka iyo dadka diidaya isticmaalka lacagta Shillinka Soomaaliga oo degaano badan oo ka tirsan puntland laga diiday.\nLacagta Shilingka Soomaaliga ah ayaan shaqeyneyn Garoowe, waxaana aan waxba ka hirgalin dhamman amaradii Puntland soo rogtay, iyadoo la diiday qaadashada Lacagta Soomaaliga ah oo hadda caqabad weyn ka taagan tahay gudaha Puntland.\nWasaaradda Maaliyadda Puntland iyo mas’uuliyinta kala duwan ee Maamulkaas ayaa dhowr jeer waxaa ay soo saareen Amaro la doonayo in looga hortago diidamada lacagta Shillinka Soomaaliga balse aysan dhaqan gelin.


Home Wararka Terminalka Movcon ee Garoonka Aadan Cade oo markale dib loo furay!\nTerminalka Movcon ee Garoonka Aadan Cade oo markale dib loo furay!\nIyada oo ay maalmo ka soo wareegatay go’aankii dowlada Federaalka Soomaaliya ee ahaa in la xiro gabi ahaanba Terminalka Movcon oo ay isticmaalaan haya’daha caalamiga ee ka howlgala Xarunta Xalena ayaa markale dib loo furay.\nIyada oo la fulinayo amar ka soo baxay Xafiiska Ra’iisal Wasaare Maxamed Xuseen Rooble ayaa waxa maalintii labaad howlgalay Terminalka Movcon. Inkastaa oo saaxfadda laga qariyay furitaanka Terminalka hadana waxaa maanta isticmaalay qaar kamida shaqaalaha UNta iyi hay’adaha kale.\nShacabka Soomaaliyeed ayaa aad u soo dhaweeyay xiritaanka Terminalka sida gaarka ah ay UNta u maamusho, iyada oo loo arkayay in ay ku jirto danta iyo dowladnimada Soomaaliya.\nWaxa jira warar sheegaya in qaar kamida madaxda dowlada federaalka ay haystaan qandaraasyo loogu adeegayo Terminalka.\nPrevious articleRooble oo ku dhawaaqay in Imaaraadka lagu wareejin doono lacagtii looga qaaday Garoonka Aadan-Cadda\nNext articleShirkii RW Rooble iyo Madaxda Maamul Goboleedyada oo Caawa Dib uga furmay Hotel Decale\nHowgalo amniga lagu xaqiijinaayo oo laga sameeyay Af-gooye